qundao/data-zh-poetry huggingface dataset:
卖花声
作者：吴藻
朝代：清

渐渐绿成帷。青子累累。廿番风信不停吹。病是愁根愁是叶，叶是双眉。无药补清羸。闷倚红蕤。碧纱窗外又斜晖。明日落花香满径，一样春归。
卖花声
作者：吴藻
朝代：清

空翠扑山窗。红亚书床。春来把卷日初长。不比凉秋疏树下，容易斜阳。清响听琅琅。齿颊生香。落花水面亦文章。只是黄鹂嫌太熟，鼓吹诗肠。
卖花声
作者：吴藻
朝代：清

花落又花开。秋去春来。昔年天气旧池台。一样夕阳芳草句，两样吟怀。燕子莫相猜。庭院荒苔。笔床茶灶欠安排。抛掷流光人不觉，减了清才。
南乡子
作者：吴藻
朝代：清

吹到鲤鱼风。凉杀秋花一朵红。怪得黄昏寒又力，濛濛。人在疏帘细雨中。香篆袅房栊。倦倚熏篝鬓影松。多事青灯挑不尽，重重。偏向钗头缀玉虫。
南乡子
作者：吴藻
朝代：清

小立曲廊腰。月地横枝影淡描。除却庭前香雪海，今宵。花外何人倚玉箫。往事梦迢迢。酒盏诗筒尽日抛。屈指三分春未半，明朝。湖上何人倚画桡。
南乡子
作者：吴藻
朝代：清
体裁：词

棐儿墨花幽。翠袖天寒日暮愁。玉笛横吹春不老，香修。修到深深选画楼。弹指几经秋。萼绿华来影尚留。见说青山工点染，罗浮。只少烟鬟在上头。
南乡子
作者：吴藻
朝代：清

翠失一房山。本色空明欲画难。湿粉楼台清似水，阑干。挂起珠帘面面寒。吹气尽如兰。添酒围灯带笑看。见说谢家工小令，香翻。柳絮因风句合删。
南乡子
作者：吴藻
朝代：清

门外水粼粼。春色三分已二分。旧雨不来同听雨，黄昏。剪烛西窗少个人。小病自温存。薄暮飞将一朵云。若问湖山消领未，琴樽。不上兰舟只待君。
南乡子·元夜独坐
作者：吴藻
朝代：清

把酒对青天。今月还同古月圆。合起古人花下问，团团。桂影山河几万年。佳节若为欢。箫鼓春城闹上元。只有玉楼清似水，仙仙。欲我乘风跨彩鸾。
南乡子·孙娴卿夫人停琴伫月图
作者：吴藻
朝代：清

三尺素琴横。香暗罗衣曲未成。弹到梅花无月色，消停。坐待凉蟾一晕生。庭院渐分明。几叶芭蕉绿上屏。格调近来心自许，高清。不是嫦娥不要听。
南楼令
作者：吴藻
朝代：清

人影下妆楼。帘声上玉钩。碧梧桐、庭院凉秋。竹外芭蕉三两树，纵不雨、也飕飕。明月又当头。西风听未休。问词仙、曾几生修。修到玲珑心路活，无一点、古今愁。
南楼令
作者：吴藻
朝代：清

福慧證双修。神仙第一流。碧城高、何处琼楼。吹气如兰人似玉，兰秀雅、玉温柔。别梦绕苏州。云山无尽头。望江南、黯黯生愁。愁煞一方秋水阔，知甚日、得重游。
南楼令
作者：吴藻
朝代：清

秋色几丛花。秋灯一幕纱。有庭阶、玉树兰芽。课到等身书卷熟，又窗外、月钩斜。咏絮本名家。瞻云合拜它。记丸熊、画荻非誇。后日泷罔阡表里，愁令德、掩才华。
卜算子
作者：吴藻
朝代：清

一幅小帘栊，四面明窗格。屋里莺花门外山，忙了春风笔。薄雾笼轻阴，细雨催寒食。独上湖楼看六桥，杨柳无人碧。
卜算子
作者：吴藻
朝代：清

愁不共春归，界入双娥里。门外飞花几尺深，个是埋愁地。立近碧阑干，泪湿罗衫子。芳草何曾解断肠，人自伤心耳。
卜算子
作者：吴藻
朝代：清

时节未清明，小雨刚刚歇。独倚银屏避晓寒，只把罗衣熨。一阵海棠风，几点梅花雪。打叠春愁不下帘，待燕归来说。
台城路
作者：吴藻
朝代：清

一丝残照西园路，飞飞渐忘春事。冻抱孤芳，轻团落叶，聊伴哀蝉身世。琉璃扇子。自扑过流萤，粉痕休渍。瘦草荒烟，谢家庭院黯诗思。幽丛坠红数朵，月斜风露冷，凉透双翅。宝髻香疏，罗裙翠减，歌板不堪重试。秋心未死。问明月黄花，断愁何似。学画窗前，阿娇寒素指。
台城路
作者：吴藻
朝代：清
体裁：词

一家终日楼中住，千株万株华绕。借月传神，团香入指，点笔嫩寒春晓。鸥波梦悄，正写出双身，索来双笑。如水瑶台，问君修得几生到。和云低覆纸帐，看床头卷轴，深护多少。玉茗清才，缟衣仙侣，蛾绿两弯刚扫。重商画稿，记东阁吟馀，西湖吹老。解事雏鬟，并栖怜翠鸟。
台城路
作者：吴藻
朝代：清

一襟幽思无人会，园林暮寒时候。小阁迟灯，闲阶就月，漠漠香凝衫袖。花师替否。恰鸦嘴轻锄，软苔冰溜。遍插横枝，碧纱窗外画阑右。姮娥乍惊睡起，镜奁凉照影，清艳同瘦。警梦霜禽，梳翎雪鹤，偷掠疏烟寻久。梨云半亩。似金屋安排，未容春漏。漫唤红儿，弄妆呵素手。
台城路
作者：吴藻
朝代：清
体裁：词

一重帘子凉波浅，新秋尚经阑暑。香兽金疏，酒螺翠减，尽日文窗关住。何曾听雨。自过了黄梅，夕阳红驻。玉井阑边，不应忘却候蛩语。罗纨谁待去手，暗蚊双鬓绕，轻斗飞絮。灭烛临风，停琴伫月，坐暖惺忪花树。桃笙似煮。便薄薄纱帏，梦来无处。欲傍琼楼，素娥愁未许。
台城路
作者：吴藻
朝代：清
体裁：词

两三闲屋临湖岸，青山对人如笑。十里莺花，半床书画，仙吏合居蓬岛。幽栖最好。好问讯林逋，结邻苏小。面面轩窗，水风开掩客寻到。波光一碧万顷，看屏前镜里，时度云鸟。红压阑干，绿侵帘幌，地近马塍春早。闲吟未了。听兰桨歌来，玉骢嘶杳。陶洗诗襟，乱丝丛笛闹。
台城路
作者：吴藻
朝代：清
体裁：词

南湖绿净无今古，年年夕阳红湿。卖酒人家，试香池馆，一样帘波三尺。荒凉故迹。想曲曲阑干，玉纤曾拍。旧日妆台，杏梁除是燕相识。袈裟初地又改，剩横枝瘦影，吹透邻笛。老去秋娘，后来词史，画里依然裙屐。垂杨自碧。便啼煞春禽，不成春色。花月沧桑，水楼传赋笔。
台城路
作者：吴藻
朝代：清
体裁：词

晓莺啼破纱窗梦，东风又催花舫。水傍花流，花围水住，春水桃花新涨。兰棹画桨。有人影如云，坐来天上。认得仙源，一襟芳思幻霞想。清游放舟最小，苇绡千万树，都在曲港。饮渌开樽，吹香试笛，不尽浅斟低唱。芦芽渐长。看鸭鸭阑边，白鸥三两。落日柴门，老渔闲晒网。
台城路
作者：吴藻
朝代：清
体裁：词

渡江桃叶歌声歇，伤心竟成春恨。打桨亲迎，横琴侧坐，想煞那回清均。护花最稳。有障掩青绫，墙围青粉。刻翠裁红，肩随妆阁索诗印。香衾拚负晓梦。但兰羞早洁，纤手同进。璧月难圆，彩云易散，艳福从来非分。东风太紧。怅芳草天涯，柳绵吹尽。听雨黄昏，画帘三两阵。
台城路
作者：吴藻
朝代：清

笔床茶灶安排惯，重游翠深深处。寺小埋云，桥低压水，惟有幽人来去。蚕房笑语。看抽雪成丝，茧香新煮。一两三家，半藏农具半渔具。清和天气正好，夕阳红淡薄，圆盖千树。曲渚捞虾，回塘放鸭，万绿濛濛围住。光阴未暑。怕梅子黄时，又愁风雨。载酒明年，碧桃花定许。
台城路
作者：吴藻
朝代：清
体裁：词

笔床茶灶安排惯，重游翠深深处。寺小埋云，桥低压水，惟有幽人来去。蚕房笑语。看抽雪成丝，茧香新煮。一两三家，半藏农具半渔具。
清和天气正好，夕阳红淡薄，圆盖千树。曲渚捞虾，回塘放鸭，万绿蒙蒙围住。光阴未暑。怕梅子黄时，又愁风雨。载酒明年，碧桃花定许。
台城路
作者：吴藻
朝代：清

绿阴浓到山深处，溪流半湾如泻。步屧邀凉，移蓬碍翠，青子垂垂高下。芳期过也。只桃叶桃根，万枝齐亚。曲港桥头，断无人看楝花谢。桑梯似闻笑语，正柔条碎剪，蚕事将罢。碧椀初县，金盘未荐，四月村居难画。清游俊雅。算相约重来，定须槐夏。煮酒弦诗，玉纤梅豆把。
台城路
作者：吴藻
朝代：清
体裁：词

绿阴浓到山深处，溪流半湾如泻。步屧邀凉，移蓬碍翠，青子垂垂高下。芳期过也。只桃叶桃根，万枝齐亚。曲港桥头，断无人看楝花谢。桑梯似闻笑语，正柔条碎剪，蚕事将罢。碧碗初县，金盘未荐，四月村居难画。清游俊雅。算相约重来，定须槐夏。煮酒弦诗，玉纤梅豆把。
台城路
作者：吴藻
朝代：清
体裁：词

钿车不到西泠路，今年任教花瘦。雨急跳珠，云痴泼墨，愁水愁风时候。春馀夏首。看才放些晴，绿阴浓逗。买个蜻蜓，段家桥畔载诗酒。孤山山下坐久。见圆姿翠影，无数梅豆。蝶梦如尘，鱼天似镜，渐老藏鸦深柳。谁问笑口。有第一楼头，碧窗红袖。曲曲阑干，玉人垂素手。
台城路
作者：吴藻
朝代：清
体裁：词

麦尘波暖闲鸥梦，盟鸥又添佳士。柳浪平桥，梅阴小屿，游屐一双初试。荷花桂子。漫凉入陂塘，月明山寺。半筑云窝，半邻酒市半茶市。诛茅曾记旧隐，自逋仙去后，何限芳思。画里偎香，吟边饮绿，分列琴樽图史。儿童笑指。笑蝴蝶飞来，坠红黏翅。点染春浓，两峰凝翠紫。
唐多令
作者：吴藻
朝代：清

春水一江流。春山面面愁。锁春光、百尺高楼。楼上美人眠未起，嗔小玉、上帘钩。碧醮满眶秋。红添两颊羞。忒惺忪、好梦难留。怪底双鬟笼不住，知溜却、凤钗头。
喝火令
作者：吴藻
朝代：清
体裁：词

北苑南宫笔，牵萝补屋人。鸳鸯湖上水粼粼。圆到鸥波小梦，一霎梦如尘。肠断方回句，神伤奉倩身。璿闺曾记共芳樽。只有藤花，只有越溪春。只有吉光片羽，供养作烟云。
喝火令
作者：吴藻
朝代：清

扇引团团月，衫更薄薄罗。水晶帘子漾微波。梳罢一緺云髻，池上看新荷。无意留春住，惊心怕病磨。好天能几日清和。等得花飞，等得柳丝拖。等得芭蕉叶大，夜夜雨声多。
喝火令
作者：吴藻
朝代：清

放眼壶天隘，当头璧月圆。玻璃十顷不嫌宽。金管玉箫檀板，齐奏木兰船。片石投如矢，层波漾作圈。明珠散走水晶盘。那得山灵，借我仙掌小于拳。那得虹霓成线，万颗一齐穿。
喝火令
作者：吴藻
朝代：清

竹簟凉如洗，蕉屏梦未招。欲眠又起整冰绡。且向碧纱窗下，悄地捡香烧。愁怕和天说，诗多带病敲。今宵依旧似前宵。一样灯红，一样漏迢迢。一样酒醒时节，斜月上花梢。
壶中天
作者：吴藻
朝代：清

明光长侍，自生来、锁骨仙乎非俗。面面风凉亭压水，人意淡如秋菊。万柄荷香，千竿竹秀，半亩桐阴绿。将军何好，床头书卷连屋。抛却天上楼台，名园小住，此境娱休沐。缓带轻裘羊叔子，换了冰纱雪谷。白羽频挥，红尘不到，花气薰僮仆。石阑点笔，倩谁描就横幅。
夏初临
作者：吴藻
朝代：清

断碧山迷，亚红阑湿，涨痕欲没平桥。一绿冥濛，难分垂柳条条。隔堤曾记楼高。水乡宽、低了疏寮。圆荷香冷，轻鸥四三，闲到无聊。方回愁唱，梅子黄时，可怜此日，雨似珠跳。芳情何处，笛声忽度烟桡。忍忆花朝。荡兰舟、我亦吹箫。莫魂销、催人岁华，如梦如潮。
夏初临
作者：吴藻
朝代：清

梦雨飘帘，痴云压屋，吴绵欲卸还迟。新绿溪桥，花香洗净明漪。玉笙寒了休吹。亸鬟鸦、钗燕参差。单衫轻辀，依依饯春，除是当时。故园樱笋，芳事阑珊，湿烟锁断，酒市青旗。垂杨自碧，画楼觅句人非。草色萋迷。钿车尘、不到湖西。短长堤、催归杜鹃，啼老深枝。
大江东去
作者：吴藻
朝代：清

乘风万里，看片帆、剪破大江秋色。天水苍茫明月涌，约略槎浮今夕。瓜步潮平，海门露冷，雨点金焦白。玻璃世界，晚山难辨遥碧。我欲闲却红牙，换来铁板，试与坡翁说。星使闽南持节去，惊起鱼龙能识。谏草焚馀，诗囊贮满，赋有淩云笔。画中何处，蓬瀛飞下仙客。
如梦令
作者：吴藻
朝代：清

不见梅梢微雪。只见柳梢残月。今夕落灯风，火树银花吹灭。清绝。清绝。正是酒阑时节。
如梦令
作者：吴藻
朝代：清

燕子未随春去。飞到绣帘深处。软语话多时，莫是要和侬住。延伫，延伫。含笑回他不许。
如梦令
作者：吴藻
朝代：清

玉笛数声何处。吹尽落梅飞絮。楼外有红墙，不把夕阳围住。春去。春去。愁杀好花一树。
如梦令
作者：吴藻
朝代：清

谁把洞庭风味。唤作唐宫妃子。齿热玉鱼凉，妙舌粲花无比。香腻。香腻。还胜当年红荔。
寿楼春
作者：吴藻
朝代：清

垂湘帘黄昏。映疏花琴瑟，凉月纷纷。渐觉轻罗称体，薄寒中人。谁似我、双蛾颦。有素娥、涓涓啼痕。况墨会灵霄，瑶清仙侣，聚散半如云。春归去，秋平分。感华年逝水，影事前尘。空自偷声减字，断肠回文。扶病骨，招诗魂。忏旧愁、愁还翻新。但闲了琴床，金炉博山香不温。
寿楼春
作者：吴藻
朝代：清

惊东风吹来。有红情绿意，缀上瑶钗。恰喜椒盘颂好，画堂筵开。残蜡尽、韶光回。费一番、天公安排。正彩燕翩翩，新莺呖呖，笑语到妆台。鳌山结，嬉游才。又试灯天气，纵酒襟怀。几处银花影合，玉梅香猜。城不夜，春无涯。趁踏歌、铜壶休催。但明月随人，人间暗尘飞六街。
寿楼春
作者：吴藻
朝代：清

觉新凉如波。报佳期到了，鹊早填河。屈指频移玉漏，乍抛金梭。蟾影淡、银潢拖。望碧空、秋云罗罗。恰红袖同携，画屏无睡，相约拜星娥。良宵好，休轻过。有天酬情债，人惹诗魔。仅夜凭阑徙倚，把杯吟哦。幽梦短，离愁多。较世间、尘缘蹉跎。笑暮暮朝朝，神仙奈它儿女何。
平韵满江红
作者：吴藻
朝代：清
体裁：词

绕膝声疏，剩雪片、鱼倾翠蓝。无复伴、书床镜槛，砌左窗南。似入醉乡呼不醒，本来佛土想非凡。上乘禅、悟到死猫头，应细参。花影暮，香已酣。泡影灭，水空涵。叹物犹如此，人亦何堪。白凤曾传春九九，红羊又到劫三三。向图中、省识旧东风，新署衔。
忆江南
作者：吴藻
朝代：清

江南忆，最忆识君时。潭水桃花红万点，苏台杨柳绿千丝。相见尚嫌迟。江南忆，最忆绮筵开。阿母瑶池飞玉盏，女儿绛帐列金钗。谁是谪仙才。江南忆，最忆好才华。春晓嫩寒香雪海，小窗横幅折枝花。诗画本名家。江南忆，最忆夜联床。读曲帘栊花气暖，吹箫庭榭月华凉。残烛剪西窗。江南忆，最忆绿阴浓。东阁引杯看宝剑，西园连袂控花骢。儿女亦英雄。江南忆，最忆饯春筵。三月渡头花似雾，一杯婪尾酒如泉。小别也留连。江南忆，最忆碧城招。咏絮君应称谢女，买丝侬欲绣班昭。墨会记灵霄。江南忆，最忆试归帆。锦字香初盈素袖，酒痕红未减轻衫。能不忆江南。
忆江南·其一
作者：吴藻
朝代：清

江南忆，最忆识君时。潭水桃花红万点，苏台杨柳绿千丝。相见尚嫌迟。
忆江南·其七
作者：吴藻
朝代：清

江南忆，最忆碧城招。咏絮君应称谢女，买丝侬欲绣班昭。墨会记灵霄。
忆江南·其三
作者：吴藻
朝代：清

江南忆，最忆好才华。春晓嫩寒香雪海，小窗横幅折枝花。诗画本名家。
忆江南·其二
作者：吴藻
朝代：清

江南忆，最忆绮筵开。阿母瑶池飞玉盏，女儿绛帐列金钗。谁是谪仙才。
忆江南·其五
作者：吴藻
朝代：清

江南忆，最忆绿阴浓。东阁引杯看宝剑，西园连袂控花骢。儿女亦英雄。
忆江南·其八
作者：吴藻
朝代：清

江南忆，最忆试归帆。锦字香初盈素袖，酒痕红未减轻衫。能不忆江南。
忆江南·其六
作者：吴藻
朝代：清

江南忆，最忆饯春筵。三月渡头花似雾，一杯婪尾酒如泉。小别也留连。
忆江南·其四
作者：吴藻
朝代：清

江南忆，最忆夜联床。读曲帘栊花气暖，吹箫庭榭月华凉。残烛剪西窗。
忆秦娥
作者：吴藻
朝代：清

花帘开。月华如水浮天街。浮天街。冷萤一点，飞上凉钗。轻罗小扇红罗鞋。夜深相约横琴来。横琴来。曲终香烬，淡杀吟怀。
忆秦娥
作者：吴藻
朝代：清

鹦哥语。昨宵有阵催花雨。催花雨。碧纱窗下，晓寒如许。侍儿几度钩帘觑。玉梅开在深深树。深深树。疏香小艳，是春来处。
念奴娇
作者：吴藻
朝代：清
体裁：词

众香国里，护慈云、一朵灵根长结。微笑拈花参佛音，不著满身黄雪。至性关人，弱龄尽孝，名与曹娥列。割肌谁见，罗襟记涴馀血。最羡捧檄承欢，循陔善养，采采兰羞洁。封鲊寄书贤母教，能励仲先清节。锦诰衔来，板舆奉去，此地曾经别。春晖逝矣，桂庭愁对秋月。
念奴娇
作者：吴藻
朝代：清

珠眉月面，记前身、是否散花天女。寂莫琳宫清梵歇，人在最深深处。一缕凉烟，四围冷翠，几阵潇潇雨。剪灯人倦，鹤房仙梦如煮。恰好写到黄庭，画成金粟，总合天真趣。疏竹芳兰传色相，不似谢家风絮。香火因缘，语言文字，唱绝云山侣。拈来一笑，玉梅春又何许。
念奴娇
作者：吴藻
朝代：清

瓜皮船小，泛明湖、千顷闲盟鸥侣。采采莲塘歌尚早，荷叶青钱无数。艇子摇烟，浪花溅碧，似洒疏疏雨。鲛宫能到，冷吟高唱倦句。依约水佩风裳，玉箫金管，罗袜淩波去。偶现全身图画里，不是女儿秋浦。三尺蓬抛，一枝桨活，只有天围住。兰舟何限，笑它都隔尘路。
念奴娇
作者：吴藻
朝代：清

营开细柳，堕飞飞、絮影吹来词卷。砚渍梨花春雨过，好个绿阴庭院。面面屏风，垂垂帘子，曲曲阑干转。桐枝排比，小鬟一例痴算。见说新唱铙歌，重寻笙谱，虎帐谈兵倦。兰畹金荃侬未读，轮与奚囊香满。伫月无声，裁云入手，琴趣愔愔远。玉梅窗下，有人同握湘管。
恋绣衾
作者：吴藻
朝代：清

一春风雨难放晴。倩谁描、帖子丙丁。捲不起，帘衣重，蝶销魂、花太瘦生。韶华百五无佳日，误箫声、深巷卖饧。西湖约，何时准，翠衫儿、叠皱四停。
恋绣衾
作者：吴藻
朝代：清

东风杨柳花外拖。好池台、斜照未锉。悄不见、惊鸿影，是谁来、调弄翠哥。玉笼小啄双红豆，问相思、心内几多。陇山远、蓬山隔，说无聊、都唤奈何。
恋绣衾
作者：吴藻
朝代：清

半山山下水半塘。绿阴阴、梅子正黄。记前度，桃花舫，更无人、重到翠乡。单衫小扇莓苔坐，恰清和、天气正凉。莫频唱，江南句，一声声、空自断肠。
惜分钗
作者：吴藻
朝代：清

閒庭宇，秋如许。还添几个寒虫语。一声声。一更更。难道今宵，听到天明。听。听。茶分乳。香销炷。红衾欲整从新住。且消停。再呼灯。麂眼篱边，蛤粉墙阴。寻。寻。
惜秋华
作者：吴藻
朝代：清

叶叶丛丛，自绿章奏罢，春娇馀恨。不挂翠帘，凉阶更无人问。秋千架底回思，记旧日匆匆撩鬓。秋阴，护南楼怕染，斜阳金粉。扶病睡难稳。甚檀心似醉，脸霞红晕。几个候蛩，知否断肠芳讯。伶俜瘦蝶飞来，便梦冷、香疏重认。风紧。又烧残、烛花一寸。
扫花游
作者：吴藻
朝代：清

石梁到否，记倦旅天涯，素襟尘涴。胜游未果。便沧州四壁，少文空卧。梦入琼台，不辨芙蓉万夺。晓风大、怕碧海夜寒，明月吹堕。瑶佩声锁锁。定误认王乔，玉笙教和。好春又左。算桃花洞口，几番红过。一箸胡麻，一道溪流翠锁。似真个，化仙衣、蝶飞云破。
探春
作者：吴藻
朝代：清

料峭风痕，微茫雪意，嫩晴天气春曙。水曲环花，舟轻泛叶，棹入空明深处。枝北枝南路，一半与、秋芦分住。敧斜淡墨吴笺，冷香飞上诗句。回首钿车曾驻，记寒碧西湖，压波千树。皴玉肌肤，梦云身世，偷眼翠禽无语。横竹吹来未，怕仙佩，缟衣飞去。待过芳期。绿荫愁听疏雨。
摘得新
作者：吴藻
朝代：清

翠一畴，吴蚕作茧时。谢君分绿玉，写乌丝。江乡风味闲消领，读新词。
摸鱼儿
作者：吴藻
朝代：清

不多时、韶光渐老，轻阴依旧如墨。条条杨柳星星絮，已有二分春色。晴未必，又小雨帘纤、作弄纱窗湿。燕来定识，记青粉墙边，红泥亭畔，一桁画帘隔。江南路，知否杏花消息。明朝已是寒食。平头鞋子双鸾稳，还怕踏青无力。愁不得，但当面、逢人背面秋千立。寻寻觅觅。却埋怨东风，等閒多事，吹皱半池碧。
摸鱼儿
作者：吴藻
朝代：清

似擎来，一峰天柱，青山九锁回抱。吟窝许傍仙岩结，茶灶却邻丹灶。看不了。正福地嫏环，万轴图书饱。探奇定到。访玉室金堂，翠鲛白鼠，击节赏坡老。长歌处，何必惊人谢朓。新诗句句皆好。思陵辇路苔花碧，别有沧桑凭吊。归太早。算如此，轩窗合坐先生啸。泥鸿印爪。想粉绢留题，苔笺盈幅，读画当时稿。
摸鱼儿
作者：吴藻
朝代：清

忒分明，水西云北，卧游历历能道。高情已逐沧浪去，画省炉香犹袅。歌复啸。趁万顷烟波，一叶扁舟棹。红尘扰扰。算身在鸾坡，心盟鸥渚，名宦几人到。拿音袖，亲见前贤古貌。同乡同梦同调。书裙泼墨华亭笔，替写九峰三泖。归去好。说老我江乡，鲈脍秋风饱。掉头一笑。看脱却朝衫，携将粉本，打幅遂初稿。
摸鱼儿
作者：吴藻
朝代：清
体裁：词

是谁工、霓裳旧谱，一声声断还续。飘零淮海头将白，赖有随身竿木。花簌簌。叹老矣龟年、红豆伤心曲。两三闲屋。正白纻全翻，青衫对坐，石铫茗初熟。江南忆，我亦挂帆六幅。扁舟来剪波绿。平生结习惟耽此，听遍哀丝豪竹。春去速。算檀板、登场曾记唐衢哭。昆刀切玉。觉删尽柔声，唱成绝调，高响遏云谷。
摸鱼儿
作者：吴藻
朝代：清

绿裙腰，年年芳草，春风老却和靖。段家桥畔西泠路，寂莫古梅香冷。空自省。便荐菊泉甘、那许吴侬认。旧游放艇。记图画中闲，玻璃深处，曾吊夕阳影。先生去，抱月餐霞无定。几时鹤梦能醒。重来风景全非昔，一角楼台新證。栏欲凭。觉树底、霜禽小语留清听。行吟翠岭。把谢句闲携，巴歈拭和，对面碧山应。
摸鱼子
作者：吴藻
朝代：清

自先生、题襟汉上，湖山风月谁主。绿蓑画出元真子，料理钓筒茶具。千万树、问流水桃花、春色来何处。武陵伴侣。有旧梦盟鸥，比邻放鸭，值得故乡住。全家隐，休认渔儿渔女。神仙眷属团聚。海怀不尽添霞想，高唱入云诗句。君看取、看一碧弯环，渐到天台去。胡麻饭煮。著两两蛾眉，翛翛鸾尾，洞口扫红雨。
暗香
作者：吴藻
朝代：清

是花是竹。有叶分个字，香含皱玉。种傍粉垣，小样娟娟数丛绿。空谷佳人自倚，笼翠袖、肌肤生粟。料不为、去去春光，芳意碎如蹙。梅熟。雨又足。似未坼柳绵，那怕风逐。晓禽乱扑，红豆相思几时啄。长记瑶瓶供养，伤岁暮、寒盟难续。试看取、开遍也，一枝怨独。
月华清
作者：吴藻
朝代：清

柳稚匀黄，梅娇坠粉，绮栊春暗如雾。晓镜圆冰，羞见远山眉妩。计芳信、逝水年华，疏俊侣、画船箫鼓。轻误。问旧时罗袖，泪痕红杏。棐儿重寻笙谱。说斗草无心，减兰空赋。燕去尘梁，彊半绣帘香阻。玉纤冷、怨写琴丝，银烛短、闷敲钗股。迟暮。又碧云四合，晚阴窗户。
月华清
作者：吴藻
朝代：清

溜碧泉圆，梯青山浅，曲阑随处低亚。点笔倪迂，西子黛痕遥写。绝轻尘、窗眼帘钉，扶软绣、竹垣花架。疏野。胜藏娇金屋，玉人閒雅。俊侣芳时茶话。恰燕子频来，海棠初嫁。微步珊珊，读遍小屏风画。指后约、乞巧针楼，负前度、讨春诗榭。休暇。有银樽先擘，粉香新砑。
木兰花慢
作者：吴藻
朝代：清

明湖千万顷，正春晓、镜奁张。看日脚烟浮，鱼天涨碧，鸥梦迷香。横塘。钿车绣幄，趁流苏髻子郁金裳。空翠遥分鬓影，乱红低飐钗梁。垂杨。嫩绿回黄。开燕剪、弄莺簧。认第三桥外，花骢惯识，酒市深藏。匆忙。画船去也，渐钟催暝色入斜阳。银钥重关乍掩，半山皓月飞光。
柳梢青
作者：吴藻
朝代：清

一抹遥峰。芦环秋雪，桕借春红。北郭湾头，西湖背面，来叩花宫。水楼窗户玲珑。问几度，移将翠蓬。人立斜阳，蝉嘶败柳，鸭语西风。
柳梢青
作者：吴藻
朝代：清

不索烧茶。一重帘卷，几折阑遮。杨柳楼台，桃花世界，燕子人家。东风幅幅纱窗，望翠袖、非耶是耶。鹦鹉前头，秋千背面，没处寻它。
柳梢青
作者：吴藻
朝代：清

图画天然。偶来绝顶，小别尘寰。清咽泉流，阴生石磴，翠扑峰峦。上方何处花关，白云与，山僧往还。梵呗无声，塔铃不语，静證诗禅。
柳梢青
作者：吴藻
朝代：清

帘卷香销。轻寒侧侧，良夜迢迢。春到春分，月圆月半，花发花朝。年年此夕春饶，花月下，金樽酒浇。邀月长空，祝花生日，且尽今宵。
柳梢青
作者：吴藻
朝代：清

杨柳风和。昔年此日，曾听笙歌。东阁官梅，西窗画烛，南浦烟波。无端眉上心窝。有别恨、离愁许多。春去还来，愁来不去，春奈愁何。
水调歌头
作者：吴藻
朝代：清

佳士爱名句，粉本拓烟霞。峰回路转何处，茅屋两三家。如在山阴道上，步步引人入胜，望望酒帘斜。一带水杨柳，万树碧桃花。绕村郭，闻鸡犬，见桑麻。不因蜡屐，谁信春色到天涯。好个绿濛濛地，添段夕阳罨画，无处不繁华。仙亦在尘境，何必武陵誇。
水调歌头
作者：吴藻
朝代：清

十日九风雨，一日是层阴。春秋绝少佳日，无地可登临。不见西来秋色，但诵南华秋水，愁坐怨秋霖。屈指几明月，凝想到如今。树萧萧，泥滑滑，院沉沉。绿蓑青笠，江上渔父也难禁。挑尽幢幢灯影，听遍床床屋漏，馀润逼罗衾。泼墨襄阳画，催我短长吟。
水调歌头
作者：吴藻
朝代：清
体裁：词

大隐在朝市，小隐在林泉。云台多少名将，肯羡钓台闲。画图一丘一壑，伴侣一筇一笠，一剑倚青天。共识好才子，自署作粗官。谪文星，传草圣，證诗禅。放衙无事，花下时藉绿荫眠。或鼓霜宵铁马，或跨长川赤鲤，眷属尽神仙。比似赵清献，寄兴七条弦。
水调歌头
作者：吴藻
朝代：清

恨不十年读，空剩百城开。男儿意气如是，动足即天涯。浪说签排甲乙，安得经陈庚子，瑩雪冷荒斋。但识断囗处，千古筑书台。或登临，或啸咏，亦佳哉。蠹鱼食字，常笑未必尽仙才。且撰等身著述，更带随身图史，莫为此身哀。太白匡山下，头白可归来。
水调歌头
作者：吴藻
朝代：清
体裁：词

恨不十年读，空剩百城开。男儿意气如是，动足即天涯。浪说签排甲乙，安得经陈庚子，莹雪冷荒斋。但识断囗处，千古筑书台。或登临，或啸咏，亦佳哉。蠹鱼食字，常笑未必尽仙才。且撰等身著述，更带随身图史，莫为此身哀。太白匡山下，头白可归来。
水调歌头
作者：吴藻
朝代：清

手弄白团扇，阶下扑流萤。碧天今夜如水，三两点秋星。却绕井阑寻去，又被惺忪花影，遮得不分明。小步凤鞋困，笼袖倚山屏。月篱外，烟砌畔，猛相迎。回身欲觉，无赖飞上玉钗停。门掩一层帘子，帘护一重窗子，偏解入疏棂。应是会侬意，来作读书灯。
水调歌头
作者：吴藻
朝代：清

载酒问奇字，千古想经师。别开生面，何许名父与佳儿。娇小岂图梨栗，老大偏亲麦蘖，应怪阿翁痴。春胜索挥洒，秋水好丰姿。鲤方趋，莺乍啭，鹤能知。凤毛新长，桐树花发万千枝。丁字笑它不识，朋字笑它不正，夙慧已如斯。但得神仙食，莫作蠹鱼嗤。
水调歌头
作者：吴藻
朝代：清

长剑倚天外，白眼举觞空。莲花千朵出匣，珠滴小槽红。浇尽层层块垒，露尽森森芒角，云梦荡吾胸。春水变酾醁，秋水淬芙蓉。饮如鲸，诗如虎，气如虹。狂歌斫地，恨不移向酒泉封。百炼钢难绕指，百翁香频到口，百尺卧元龙。磊落平生志，破浪去乘风。
水龙吟
作者：吴藻
朝代：清

匆匆九十韶华，者番玉指将轮遍。知它门外，风来几阵，花飞几片。又值新晴，明朝谷雨，牡丹应剪。想画梁深处，栖香正稳，谁能似、双双燕。却怪丝杨成线，不藏莺、藏鸦随便。如潮病信，如山心事，最难消遣。浮白杯空，踏青期阻，洗红衫浅。任春来春去，绮窗朱户，总无人见。
江城梅花引
作者：吴藻
朝代：清

夕阳西下水东流。怕经秋。又经秋。目送飞鸿，阵阵过南楼。猛觉尖风寒翠袖，埋怨到，挂帘栊、玉一钩。一钩。一钩。月当头。酒半瓯。香半篝。唱也唱也，唱不了、一曲凉洲。笑问嫦娥，灵药几时偷。圆缺阴晴天不管，谁管得，古今来、万斛愁。
江城梅花引
作者：吴藻
朝代：清

昨宵疏雨滴空斋。怕春来。竟春来。真个春来。百事费安排。整了薄妆眉未扫，镇无语，悄钩帘、步碧苔。碧苔。碧苔。上闲阶。停绣鞋。倚玉台。数也数也，数不尽、花落花开。只问柳梢，青眼为谁抬。紫燕黄鹂都不语，还待要，背东风、各自猜。
江城梅花引
作者：吴藻
朝代：清

沈沈莲漏入秋长。怕昏黄。易昏黄。最忆当时，听雨话联床。一样宵深闲不寐，问谁共，剪红灯、坐碧窗。碧窗。碧窗。夜初凉。月半廊。花半墙。梦也梦也，梦不到、春草池塘。阵阵西风，吹露未成霜。十幅蒲帆何日到，空望杀，美人兮、水一方。
江城梅花引
作者：吴藻
朝代：清

西湖湖水碧罗罗。采莲歌。采菱歌。采到莼丝，记得泛烟波。说著鸡头侬未省，只认取，有田田、叶许多。许多。许多。似圆荷。翠几科。香一涡。采也采也，采不尽、斜日红矬。两两瓜皮，艇子往来过。论斗明珠堪细剥，谁通道，是销金、一寸锅。
江城梅花引
作者：吴藻
朝代：清

黄昏无语把金卮。正愁时。耐回思。记得当年，此夕坐填词。依旧玉阶凉似水，倚横笛，但声声、唱柳枝。柳枝。柳枝。一丝丝。力不支。风又筛。瘦也瘦也，瘦不过、近日腰肢。谁道秋来，心事没人知。自有娟娟帘外月，长照我，晚妆残、夜卧迟。
沁园春
作者：吴藻
朝代：清

归去来兮，仙吏蓬莱，三年宦成。羡种梅绕屋，前身君复，看云出岫，此日渊明。香作因缘，月参色相，展卷春风误影形。翻然悟，记水边篱落，雪后园亭。移家合住西泠。莫忘却孤山一角青。有当时竹阁，仍容高士，而今仙鹤，解识先生。七百年馀，大千境里，总与疏花结淡盟。能来否，向白沙堤畔，重筑诗城。
沁园春
作者：吴藻
朝代：清

忽注横波，渐透华池，灵犀暗通。似香参禅味，雨花飞白，真传仙笈，日影移红。呼吸难调，瞢腾欲醉，几点荷珠泻碧筒。娇喉错，把九天咳唾，粉碎虚空。无端愁上眉峰。算寂寞何人念玉容。纵未轻一笑，也能喷饭，自从多病，更怕伤风。咒并鸦娘，占同蟢子，慎莫偷窥隔绮栊。谁曾见，只误疑清吷，声出瑶宫。
沁园春
作者：吴藻
朝代：清

雨雨风风，酿就微阴，春魂暗销。镇支离病骨，茶铛药裹，禁持瘦影，翠袖冰绡。帘卷双钩，窗开六扇，燕子偏来话寂寥。妆成也，记年年此日，曾买轻艘。关心碧柳缃桃，总负却明湖十二桥。自湔裙人散，閒居有赋，踏青期阻，枯坐无聊。知趣东皇，似嫌著色，翻把繁华用白描。阑干外，但红痴绿醉，不作花朝。
沁园春
作者：吴藻
朝代：清

鼻观香通，息息停匀，如兰气和。问秋千扶下，喘丝定否，房栊病起，脉候如何。细画长蛾，近窥明镜，似月笼云不待呵。茶温未，镇擎瓯无语，乳面生波。樽前已觉颜酡。偏酒力难胜笑语多。比深宫昼漏，六时频验，华胥仙梦，一曲能歌。半晌谁调，几回欲屏，花底迷藏惯避它。黄昏后，听声声只在，斗帐红罗。
河传
作者：吴藻
朝代：清
体裁：词

春睡，刚起。自兜鞋。立近东风费猜。绣帘欲钩人不来。徘徊。海棠开未开。料得晓寒如此重。烟雨冻。一定留春梦。甚繁华。故迟些，输他。碧桃容易花。
河传
作者：吴藻
朝代：清

春睡，刚起。自兜鞋。立近东风费猜。绣帘欲钩人不来。徘徊。海棠开未开。料得晓寒如此重。烟雨冻。一定留香梦。甚繁华。故迟些，输他。碧桃容易花。
洞仙歌
作者：吴藻
朝代：清

兰舟催发，趁嫩寒清晓。碧水弯环路多少。有香南雪北，三两人家，闲指点、认得那回曾到。空山云渐暖，缟袂相逢，伴我微吟似微笑。辛苦探芳时，绿屩弓弓，春泥沁、袜罗纤小。看不足、横斜万千枝，早一角僧楼，夕阳红了。
洞仙歌
作者：吴藻
朝代：清

初三下九，略无些分别。一样纤纤两头月。怕佳人、误拜未到更阑，最好是、刚近点灯时节。问天缘底事，喜动嫦娥，黄气新添上眉叶。何处觅琼楼，瓦缝参差，隐隐露、广寒宫阙。听不尽、连宵唱弯弯，恐盼到圆期，又将愁缺。
洞仙歌
作者：吴藻
朝代：清

吴罂小小，看非瓷非玉。似饱花神万钟粟。有饭钞、云子囊锁云罗，春尽也、蝶税蜂粮自足。问谁明月下，斸罢金锄，鸾帚轻匀画阑曲。艳绝女儿妆，粉白香红，又衣袖、回黄转绿。配崖蜜、煎来十分甜，笑一盏新尝，味逾饧粥。
洞仙歌
作者：吴藻
朝代：清

图开九九，尚清寒如许。有约扁舟探梅去。甚翠禽无影，红萼无言，寻不出、雪后疏香半树。祠山生日过，愁水愁风，卧听潇潇打蓬雨。只少绿蓑衣，玉笛横吹，似一队、渔儿渔女。便笑索花枝、订重游，已迟了春来，咏花新句。
洞仙歌
作者：吴藻
朝代：清

天风环佩，谪瑶台清晓。见说飞琼最娇小。向庭前，问字花下横经，春去也、妨了绣工多少。三生修慧业，画阁疏香，似水年华好才调。白传泪青衫，儿女情钟，空紫石，摩挲墨妙。听潮落潮生、又秋期，只半幅惊鸿，载将征棹。
洞仙歌
作者：吴藻
朝代：清
体裁：词

天风环佩，谪瑶台清晓。见说飞琼最娇小。向庭前，问字花下横经，春去也、妨了绣工多少。三生修慧业，画阁疏香，似水年华好才调。白傅泪青衫，儿女情钟，空紫石，摩挲墨妙。听潮落潮生、又秋期，只半幅惊鸿，载将征棹。
洞仙歌
作者：吴藻
朝代：清

年时绣户，记清辉双照。香雾濛濛翠鬟绕。剩缕金裙在，无计留仙，仙去久、夜夜佩环声杳。穗帏银烛冷，如水凉秋，长簟空床梦多少。眉样又初三，印入妆楼，总怅触、画眉京兆。便月不长圆，也能圆，算第一伤心，有情天老。
洞仙歌
作者：吴藻
朝代：清

旧时月色，照旧时窗户，懒觅窗前旧笙谱。任春长春短，花落花开，从未见、去去流光重度。无端新梦觉，记得分明，梦里华年竟如故。一样好凉秋，一样伤心，又一样、云和不鼓。何必要、还丹驻红颜，但蝴蝶飞飞，总忘迟暮。
洞仙歌
作者：吴藻
朝代：清

深黄浅白，记重阳前后。满把幽香一樽酒。甚西风，帘卷人淡于花，能几日、花渐比人消瘦。谁开三径望，冷艳无情，蝶梦荒寒雁来久。红了木夫容，静女娟娟，对老去、东篱诗叟。爱寂寞、秋容抱冬心，便十月青霜，一枝还有。
洞仙歌
作者：吴藻
朝代：清

珊珊琐骨，似碧城仙侣。一笑相逢淡忘语。镇拈花倚竹，翠袖生寒，空谷里、相见个侬幽绪。兰釭低照影，赌酒评诗，便唱江南断肠句。一样扫眉才，偏我清狂，要消受、玉人心许。正漠漠、烟波五湖春，待买个红船，载卿同去。
洞仙歌
作者：吴藻
朝代：清
体裁：词

生逢花诞，祝花枝长好。一现昙花太娇小。看双鸦髻子，剪翠衫儿，图画里、认得那回花貌。外家妆阁伴，慧绝生怜，玉镜台曾下温峤。绣到紫姑鞋，虬箭丁丁，痛隔夜、兰芽催早。趁不断天风、梦痕圆，又回首仙山，碧桃红了。
洞仙歌
作者：吴藻
朝代：清

红闺赋茗，是十三十四，小样鱼鳞拜亲赐。配温家玉镜，一股珑璁，花烛下、曾记上头新试。伤心鸾影只，东阁官梅，折脚犹闻课儿字。蓬鬓又秋霜，却月梁除，忽追话，髫年旧事。肯留證它时、坠钗洲，先化燕飞回，触人吟思。
洞仙歌
作者：吴藻
朝代：清

花窗细读，十年前名句。一瓣香曾为君炷。甚空空妙手，绣出鸳鸯，谁通道、肯把金针度与。才华清似水，脱口轻圆，北宋南唐最佳处。酒醒又今宵，拍遍红芽，尽高唱、大江东去。笑一颗骊珠、几人探，但白石梅溪，纷纷侬汝。
洞仙歌
作者：吴藻
朝代：清

阴阴薄冥，悄黄昏时候。几树梅开暗香逗。又疏帘，半卷和月和烟，分不出、花影风筛翠袖。小窗灯火里，拥髻微吟，想见伊人正呵手。清极不知寒，坐到宵深，有青人，两眉痕瘦。看一角、楼台似罗浮，算除却词仙，更谁消受。
浣溪沙
作者：吴藻
朝代：清

一卷离骚一卷经。十年心事十年灯。芭蕉叶上几秋声。欲哭不成还强笑，讳愁无奈学忘情。误人犹是说聪明。
浣溪沙
作者：吴藻
朝代：清

一榻茶烟昼掩关。杏花消息燕莺瞒。未忺梳掠亸云鬟。翠袖自拈湘玉管，红毡还坐暖金船。几时月子唱弯弯。
浣溪沙
作者：吴藻
朝代：清

修到今生并蒂莲。前身明月十分圆。梅花如雪悟香禅。姑射炼魂春似水，罗浮索笑梦非烟。王郎何福作逋仙。
浣溪沙
作者：吴藻
朝代：清

冰雪心肠句欲仙。此身只合老湖边。水房春暗落梅天。拾翠几人抛钿朵，添香独自理琴弦。好怀渐不似当年。
浣溪沙
作者：吴藻
朝代：清

掩却屏山十二重。不知明月到帘栊。一窗灯火碧纱红。书为心忪开卷少，琴缘腕弱上弦松。夜寒争忍减香筒。
浣溪沙
作者：吴藻
朝代：清

杨柳如丝织万条。水风四面不通桥。红泥一角绿周遭。此地未经嘶宝马，居人疑是踏金鳌，东西南北倚兰桡。
浪淘沙
作者：吴藻
朝代：清

一路看山归。路转山回，薄阴阁雨黯斜晖。白了芦花三两处，猎猎风吹。千古冢累累。何限残碑。几人埋骨几人悲。雪点红炉炉又冷，历劫成灰。
浪淘沙
作者：吴藻
朝代：清

双浆打横塘。何限江乡。绿波争似别愁长。最忆前宵曾剪烛，同话西窗。无计共离觞。踠地垂杨。数声风笛断人肠。从此天涯明月夜，各自凄谅。
浪淘沙
作者：吴藻
朝代：清

垂柳绿毵毵。雨洗烟含。满天飞絮落花搀。记得画船曾载酒，箫鼓江南。睡折碧云簪。怯试单衫。一春辛苦似红蚕。三起三眠三月病，病过重三。
浪淘沙
作者：吴藻
朝代：清

帘外一重窗。窗外回廊。断无人处断人肠。闲杀玉阶明月夜，分外凄凉。旧梦冷池塘，秋草都黄。芙蓉庭院又经霜。潮落潮生芳信阻，水远山长。
浪淘沙
作者：吴藻
朝代：清

径曲石阑空。窗户玲珑。试香池馆费春工。吹落梅花残照里，扑面东风。点屧响弓弓。懒去移蓬。湖光只隔一楼红。却被青山浓笑我，枉作吴侬。
浪淘沙
作者：吴藻
朝代：清

梧叶碧痕流。箫谱凉修。疏花篱落两般秋。琴趣愔愔图画里，忘了閒愁。有约返罗浮。梅蕊香稠。垂虹雪意压归舟。合付小红低唱个，水调歌头。
浪淘沙
作者：吴藻
朝代：清

莲漏正迢迢。凉馆灯挑。画屏秋冷一枝箫。真个曲终人不见，月转花梢。何处暮鼓敲。黯黯魂消。断肠诗句可怜宵。莫向枕根寻旧梦，梦也无聊。
浪淘沙
作者：吴藻
朝代：清
体裁：词

莲漏正迢迢。凉馆灯挑。画屏秋冷一枝箫。真个曲终人不见，月转花梢。何处暮鼓敲。黯黯魂销。断肠诗句可怜宵。莫向枕根寻旧梦，梦也无聊。
清平乐
作者：吴藻
朝代：清

一庭苦雨。送了秋归去。只有诗情无著处。散入碧云红树。黄昏月冷烟愁。湘帘不下银钩。今夜梦随风度，忍寒飞上琼楼。
清平乐
作者：吴藻
朝代：清

天公玉戏。粉画嫏环地。何必添香红袖倚。香在万梅花里。枝枝和雪空明，晓窗不点书灯。仙鹤飞来识字，翠禽惊起无声。
清平乐
作者：吴藻
朝代：清

已凉庭院。丛桂天香满。几个黄昏闲坐惯。疏了花笺竹管。玉阶依旧蛩鸣。绿窗依旧侬听。又是一宵风雨，不知多少秋灯。
清平乐
作者：吴藻
朝代：清

弯弯月子，照入红闺里。病骨珊珊扶不起。只把碧窗深闭。几家银烛金荷。几人檀板笙歌。一样黄昏院落。伤心不似侬多。
清平乐
作者：吴藻
朝代：清
体裁：词

曝书亭远。千古留诗卷。一握铜香春不管。付与才人清玩。回环四角当中。分明骰子玲珑。巧胜米家冻玉，印来面面泥红。
清平乐
作者：吴藻
朝代：清

梦回清绝。小院溶溶月。香又不寒云又热，酿作满庭红雪。参差玉剪东西。几时换却羽衣。不是花留艳影，琼楼谁见双飞。
清平乐
作者：吴藻
朝代：清

湖烟湖水。一棹玻璃碎。落日四山横晚翠。西子妆残欲睡。归来云树冥冥。模糊难认西泠。忽听上方钟声，舟人独指南屏。
清平乐
作者：吴藻
朝代：清

湖边小住。不著闲鸥侣。开落玉梅花一树。伴我冷吟幽句。今宵未泛烟波。月轮明日如何。过了圆期三五，只愁瘦却嫦娥。
清平乐
作者：吴藻
朝代：清

秋风金粟。花下人如玉。坐久满庭香扑扑。闲了水沈一握。月痕都化凉波。翠衫不暖云罗。写入小窗横幅，累侬错认嫦娥。
清平乐
作者：吴藻
朝代：清

绝无尘俗。糁地桐阴绿。石鼎松风茶未熟。瑟瑟凉生满幅。画中人正看鸦。孤山鹤已还家。贪洗两三竿竹，不知误了梅花。
清平乐
作者：吴藻
朝代：清

罗纨似月，不断生香拂。冷翠一丛红一撚。试扑一双蝴蝶。疏疏几笔秋花。玉人纤指凉些。怕写春风姊妹，雁行愁隔天涯。
清平乐
作者：吴藻
朝代：清

银梅小院。十二重帘卷。雪北香南春不断。无奈咏花人倦。满城初试华灯，满庭湿粉空明。云母屏风月上，高寒如在瑶清。
满江红
作者：吴藻
朝代：清

丛桂迟开，又扫尽、满庭黄雪。罗衾卷、好秋难卧，凉宵翻热。把酒欲拚长夜饮，题糕又负重阳节。下晶帘、不许月窥人，人窥月。霜未饱，枝头叶。香正暖，花间蝶。记旧游如梦，梦中还说。春去横塘人事改，菱荒茂苑歌声歇。一年年、惟有寸心遥，云山叠。
满江红
作者：吴藻
朝代：清

北去孤臣，在汉代、苏卿之列。伤心处、桃梨谁献，薪刍自掇。一寸丹忱传密奏，千秋青史垂清节。恨南归、不奉两宫还，肝肠裂。十五载，燕山雪。三十里，西湖月。复中原反掌，金瓯误缺。故国已消天水碧，灵祠犹荐寒泉冽。半闲堂、蟋蟀几秋风，无人谒。
满江红
作者：吴藻
朝代：清

半壁江山，浑不是、莺花故业。难回首、萧条野寺，凄凉落月。乡国烽烟何处认，桥亭卜卦谁人识。记孤城、只手挽银河，心如铁。才赋罢，无家别。早殉此，馀生节。尽年年茶阪，杜鹃啼血。三尺焦桐遗古调，一杯黄士埋忠穴。想哀弦、泉底瘦蛟蟠，苔花热。怨羽愁宫，算历劫、沉埋燕代。恸今古、电光石火，人亡琴在。南国穿云谁挈去，西台如意空敲坏。剩孤臣、尚有未灰心，垂千载。冬青落，花无赖。枯桐活，天都快。拭一弹再鼓，只增悲慨。凄烈似闻山寺泣，箫骚不减松风籁。叹伯牙、辛苦旧时情，知音解。
满江红
作者：吴藻
朝代：清

断褐沈坟，问谁辨、宜官钜鹿。搜剔到、夕阳苍藓，秋风古木。金石未磨彤管记，玻璃空艳温泉浴。似曹娥、黄绢遇中郎，摩挲熟。一片石，韩陵续。三尺土，燕支覆。羡生花妙笔，双钩满幅。前代名碑遗篆隶，后来词客挥珠玉。属书星、拓本好收藏，千回读。
满江红
作者：吴藻
朝代：清

门掩斜阳，满院里、零花瘦草。疏帘卷、纸窗风紧，玉炉烟袅。天末数声征雁过，林边几点归鸦噪。悄无人、落叶冷空阶，红谁扫。题不尽，伤心稿。消不尽，闲烦恼。算眼前愁境，又添诗料。翠影自怜双袖薄，病魂已约三秋老。待巡檐、索笑问寒梅，春还早。
满江红 西湖咏古十首 其一 凤凰山宋高宗
作者：吴藻
朝代：清

雪窖刀环，只说道、两宫无恙。消领到、偏安世界，承平气象。禦教场中罗绮队，钧容部里笙歌唱。凤凰山、山色似蓬莱，开仙仗。灯火院，烟波舫。桂子落，莲花放。扬柳丝禁苑，翠华天上。尺五阜纱侬解战，十三玉版君能仿。笑官家、不是帝王才，西湖长。
满江红 西湖咏古十首 其七 孤山林和靖
作者：吴藻
朝代：清

世外高风，瘾君子、当年和靖。早占却、湖天一角，水窗烟径。残雪断桥寒著屐，夕阳孤屿春回艇。问几生、修得到梅花，先生聘。云木下，钩辀听。图画里，笙歌屏。甚泉香荐菊，可曾消领。石老苔荒仙鹤梦，横枝小朵诗人影。月明中、我欲抱琴来，青山应。
满江红 西湖咏古十首 其三 栖霞岭岳武穆王
作者：吴藻
朝代：清

血战中原，吊不尽、忠魂辛苦。纷纷见、旌旗北指，衣冠南渡。半壁莺花天水碧，十围松柏云山古。最伤心、杯酒未能酬，黄龙府。金牌急，无人阻。金瓯缺，何人补。但销金锅里，怕传金鼓。墙角读碑斜照冷，墓门铸铁春泥污。爇名香、岁岁拜灵祠，栖霞路。
满江红 西湖咏古十首 其九 南屏济癫
作者：吴藻
朝代：清

金粟前身，认得是、飞来峰石。又听到、数声茶板，南屏挂锡。千世界中开宝地，一袈裟里笼山色。醉模糊、打破者谜团，东西壁。断尾后，螺还碧。焦尾后，鱼还白。算放生湖水，主人功德。玉板新禅参笋疏，银床古井邻香积。正斜阳、几杵暮钟敲，红尘隔。
满江红 西湖咏古十首 其二 表忠观钱武肃王
作者：吴藻
朝代：清

王气钱塘，看一样、飞龙舞凤。保障得、仙州十四，苍生欢颂。天府丹书京洛赐，名碑玉局行人诵。黯斜阳、无处觅荒丘，英雄冢。银釭冷，麻膏梦。金樱荐，青丝笼。叹六陵掘遍，丛祠谁奉。风满灵旗春柳里，水沉屖弩秋涛涌。是耶非、还我旧山河，开南宋。
满江红 西湖咏古十首 其五 白公堤白香山
作者：吴藻
朝代：清

名宦来游，是第一、西湖知己。平桥外、芳堤界断，江流无际。桂子天香秋冷淡，繁弦脆管春排比。郡亭中、欹枕看潮头，诗成未。风华句，钱塘伎。烟波梦，蓬莱吏。坐孤山竹阁，绿杨阴里。压担云根双石耳，恋人翠黛三年矣。剩酒痕、襟上说杭州，红休洗。
满江红 西湖咏古十首 其八 葛岭葛稚川
作者：吴藻
朝代：清

句漏当年，早金鼎、丹砂九转。无人识、人间仙令，人家仙眷。碧雾衣凉风蝶舞，红莲饭熟荷蜂幻。看初阳、台上又斜阳，苔花满。占一角，湖山半。望两朵，罗浮远。笑曼都未醉，流霞注碗。古井照星云母冷，灵泉浴日玻璃暖。想天坛、明月鹤归来，吹鹅管。
满江红 西湖咏古十首 其六 苏公堤苏东坡
作者：吴藻
朝代：清

管领湖山，天付与、仙人玉局。能会到、传神西子，嫣然眉目。终古高风怀吏隐，前身明月寻僧屋。遍长堤、杨柳属苏家，垂垂绿。三两处，轩窗拓。千万首，诗篇足。记年时放鸽，絮花扑扑。雨湿翠翘云舫女，凉生金缕瑶台曲。试参寥、泉水碧无痕，茶香熟。
满江红 西湖咏古十首 其四 翠微亭韩祈王
作者：吴藻
朝代：清

胆落彊金，黄天荡、楼船飞绕。雨点样、打来征鼓，玉纤花貌。名并千秋思报国，狱成三字悲同调。几何时、绝口不言兵，无人晓。红粉瘦，青山老。儿女话，英雄笑。看清凉居士，骑驴侧帽。诗句翠微亭上梦，剑瘢春水湖边照。把中原、事业负东风，闲凭吊。
满江红·其一
作者：吴藻
朝代：清

半壁江山，浑不是、莺花故业。难回首、萧条野寺，凄凉落月。乡国烽烟何处认，桥亭卜卦谁人识。记孤城、只手挽银河，心如铁。才赋罢，无家别。早殉此，馀生节。尽年年茶阪，杜鹃啼血。三尺焦桐遗古调，一杯黄士埋忠穴。想哀弦、泉底瘦蛟蟠，苔花热。
满江红·其二
作者：吴藻
朝代：清

怨羽愁宫，算历劫、沉埋燕代。恸今古、电光石火，人亡琴在。南国穿云谁挈去，西台如意空敲坏。剩孤臣、尚有未灰心，垂千载。冬青落，花无赖。枯桐活，天都快。拭一弹再鼓，只增悲慨。凄烈似闻山寺泣，箫骚不减松风籁。叹伯牙、辛苦旧时情，知音解。
点绛唇
作者：吴藻
朝代：清

二月春寒，放船薄暮西泠去。垂杨缕缕，未是藏莺处。扑面尖风，不许吴侬住。无情绪，让它鸥侣，自作湖山主。
点绛唇
作者：吴藻
朝代：清

倚竹拈花，生寒翠袖无人问。一天风紧，雁字来成阵。画角城楼，人早催霜信。凭阑认，乱山隐隐，只与斜阳近。
点绛唇
作者：吴藻
朝代：清

庭院秋清，木樨开谢人幽独。馀花簌簌，把卷花前读。浅碧罗杉，称体新妆束。西风扑，一肩香玉，皴起黄金粟。
点绛唇
作者：吴藻
朝代：清

彩笔蛮笺，悲秋人续惊春句。断难留住。逝水年华去。怕不伤心，无可伤心处。阑珊绪。听风听雨。多在芭蕉树。
玉漏迟
作者：吴藻
朝代：清
体裁：词

软波空荡碧。锦鳞回首，旧游陈迹。记否厨娘，隽味玉珧同擘。休笑枯形阅世，似丁令、飞来能识。尘梦隔，吴盐一把，雪翎梳白。多生修到胎仙，甚蜕骨灵星，不成抛掷。双鲤迢迢，懊恼绿笺谁摺。小字郎君又触，倩素素、重传消息。归未得，江楼任吹横笛。
生查子
作者：吴藻
朝代：清

闲中秀句多，静里尘襟少。泉石助弹琴，清响琅然好。临水卷书帷，隔竹支茶灶。游绿一壶寒，添入诗人料。
疏帘淡月
作者：吴藻
朝代：清

黄昏人醉。又几阵西风，纸窗敲碎。昨日今宵，一样薄寒如水。钗欹鬓亸纱屏背，不成眠，梦来无谓。瓶花香细，笔花艳冷，釭花红萎。算何必莲台忏悔。悔愁根未剪，休言聪慧。幅幅云笺，洒满数行清泪。罗襟长把秋兰佩，一声声、歌断山鬼。况禁病里。年光去也，只添憔悴。
疏影
作者：吴藻
朝代：清

东风点笔，似描来倩影，刚晕浓碧。大叶烟疏，小朵香迟，胭脂未染颜色。红妆面面何曾见，错认作、翠钿抛掷。一两丛、移近南墙，好待捲帘人立。花事前番过也，秋千坼遍了，撩鬓无力。不借春阴，不到秋阴，闲杀绿草诗客。断肠欲寄回文锦，奈几缕、朱丝难织。最可怜、低覆凉阶，怕照半痕斜日。
疏影
作者：吴藻
朝代：清

伊人似玉。记黄昏小院，曾伴花宿。不断生香，写入冰丝，高楼漫倚横竹。无端抛却家山去，只梦绕、江南江北，有故园、仙鹤飞来，说与藐姑愁独。难忘清寒唤起，一枝素手折，簪上鬟绿。薄薄铢衣，短短琴床，冷画两三间屋。霜笳吹到乡心切，又谱出、相思新曲。总负它、淡月疏窗，印满碧罗十幅。
疏影
作者：吴藻
朝代：清

空庭似雪，有满天露气，满地明月。才看团团，又唱弯弯，无端多此圆缺。秋来已是难消领，况病过、薄寒时节。望碧云、隐约琼楼，想见素娥愁绝。待把伤心细问，欲眠更强起，罗幕重揭。几处笙歌，几处关山，几处照人离别。西风了不知霜信，但乱扑、打窗红叶。甚夜深、犹倚阑干，翠袖冷将花折。
疏影 绿阴二首和魏雨人明经作 其一
作者：吴藻
朝代：清
体裁：词

疏檐不碍，渐愔愔一碧，围住窗外。料得高楼，簪鬓香消，凝妆好关眉黛。韶华小劫沧桑感，巧变换、绿天花海。唤起它、蝶梦惺忪，来认清凉仙界。回首春三二月，飞英荐酒后，佳会难再。如水空庭，选石眠琴，只有斜阳红隘。芭蕉叶嫩蔷薇老，随意任、东皇分派。甚恼人、梅子黄时，听雨听风无赖。
疏影 绿阴二首和魏雨人明经作 其二
作者：吴藻
朝代：清
体裁：词

帷天席地，仅柳遮画阁，苔衬香砌。接叶成阴，似水如云，帘波一色无际。凉生满院琴书润，晕遍了、绮窗乌几。但著将、浅碧罗衫，隐约曲阑干里。长记莺啼草长，江南两岸树，翠合篷底。唱老红情，绿意初翻，试把玉筝重理。尝梅斗茗烧新笋，又远胜、花时风味。笑杏梁、燕燕飞来，还问好春归未。
疏影·绿阴二首和魏雨人明经作
作者：吴藻
朝代：清

疏檐不碍，渐愔愔一碧，围住窗外。料得高楼，簪鬓香消，凝妆好关眉黛。韶华小劫沧桑感，巧变换、绿天花海。唤起它、蝶梦惺忪，来认清凉仙界。回首春三二月，飞英荐酒后，佳会难再。如水空庭，选石眠琴，只有斜阳红隘。芭蕉叶嫩蔷薇老，随意任、东皇分派。甚恼人、梅子黄时，听雨听风无赖。帷天席地，仅柳遮画阁，苔衬香砌。接叶成阴，似水如云，帘波一色无际。凉生满院琴书润，晕遍了、绮窗乌几。但著将、浅碧罗衫，隐约曲阑干里。长记莺啼草长，江南两岸树，翠合篷底。唱老红情，绿意初翻，试把玉筝重理。尝梅斗茗烧新笋，又远胜、花时风味。笑杏梁、燕燕飞来，还问好春归未。
百字令
作者：吴藻
朝代：清

似曾探到，者骊珠、颗颗光辉不灭。妙手都从天际得，果是裁云缝月。半面缘悭，千回梦想，一瓣名香爇。惊才觉艳，玉台无此人物。闻道近日宣文，绛纱帷里，弟子红妆列。别有伤心圆缺感，渐渐鬓发如雪。日暮天寒，卖珠补屋，此境和谁说。读君诗罢，为君宛转愁绝。
百字令
作者：吴藻
朝代：清

春来何处，甚东风、种出一双红豆。嚼蕊吹花新样子，吟得莲心作藕。不隔微波，可猜明月，累尔填词手。珍珠密字，墨香长在怀袖。一似玳瑁梁间，飞飞燕子，软语商量久。从此情天无缺陷，艳福清才都有。纸阁芦帘，蛮笺彩笔，或是秦嘉偶。唱随宛转，瑶琴静好时奏。
祝英台近
作者：吴藻
朝代：清

小桥横，幽径曲。千亩渭滨竹。剪翠衫儿，一色晕浓绿。分明花里迷藏，弯环难觅，又何处、白云茅屋。快心目。自觉热恼销除，尘襟淡如菊。碧涧泉多，僧房报茶熟。几时携榼来游，山厨清供，先看取，笋香新斸。
祝英台近
作者：吴藻
朝代：清

曲栏低，深院锁。人晚倦梳裹。恨海茫茫，已觉此身堕。可堪多事青灯，黄昏才到，更添上、影儿一个。最无那。纵然著意怜卿，卿不解怜我。怎又书窗，依依伴行坐。算来驱去原难，避时尚易，索掩却、绣帏推卧。
祝英台近
作者：吴藻
朝代：清

水西楼，城北路。渔唱起烟浦。楼外青山，山外夕阳补。楼前几扇疏蓬，一枝横竹，又翻出、滨洲新谱。月华吐，此境绝少人知，除非问鸥鹭。鬲指声清，圆沙梦难作。分明镂雪团香，搓酥滴粉，便贳酒、旗亭应赌。
祝英台近
作者：吴藻
朝代：清

解吟椒，工咏絮。湘管墨花吐。绮岁盈盈，明月正三五。想它阑写乌丝，团香镂雪，有密字、珍珠无数。仙何处。等閒一现优昙，天风自来去。夜半云车，传呼阿香禦。定知六甲灵飞，步虚声里，先问讯，投壶玉女。
秋波媚
作者：吴藻
朝代：清

西风冷入藕花秋。占断白萍洲。淡妆无语，淩波微步，几许閒愁。夕阳过尽亭亭影，娇睡熟曾不。黄昏近也，月明何处，一片香浮。
秋雪渔庄
作者：吴藻
朝代：清

芦絮明寒渚，松阴暗草堂。西溪好烟水，中有此渔庄。筑簖营鸥宅，分田种鹤粮。梅花三百树，晴雪又浮香。
绿意
作者：吴藻
朝代：清

春泥翠湿，任柳丝一把，拖地无迹。梦觉池塘，卷起疏帘，浓蓝暗染吟席。瞢腾蜻眼偷窥处，笑没个、踏青人识。渐绿阴、红到斜阳，尚恐看朱成碧。见说花钿坠了，几回唤小玉，阶畔难觅。斗向窗前，笼袖拈来，绀唾输他颜色。东风吹透长堤路，又想像、详罗裙褶。问甚时、长遍空山，高下冷烟同滴。
翠渌园
作者：吴藻
朝代：清

云满楼台水满津，阑干十二碧城春。隆中风月真名士，林下烟霞彼美人。卧砌苔碑昏柳是，隔湖花树暝兰因。辋川傥问王摩诘，金粟如来是后身。
苏幕遮
作者：吴藻
朝代：清

曲初终，人未杳。指下泠泠，一片悲风绕。酒醒西窗残月到。二十五弦，弹得天应晓。碧空寒，湘水渺。千古伤心，只剩遗音好。江上数峰青不了。木落烟波，谁把云和抱。
苏幕遮
作者：吴藻
朝代：清

曲栏干，深院宇。依旧春来，依旧春来去。一片残红无著处。绿遍天涯，绿遍天涯树。柳花飞，萍叶聚。梅子黄时，梅子黄时雨。小令翻香词太絮。句句愁人，句句愁人语。
莺啼序
作者：吴藻
朝代：清

明湖镜奁乍展，恰高翻翠涨。散微雨、迟日烘晴，画鹢如坐天上。断桥外、寻诗载酒。梅花落尽春无恙。甚逋翁秋菊，寒泉水仙祠傍。一带长堤，细柳自碧，映娇波浅漾。漫凭吊、苏小坟头，玉人何处门巷。夕阳中、飞来燕子，旧巢识、红泥亭敞。绿裙腰，芳草年年，酒旗歌舫。双峰对影，半塔擎空，插云似露掌。想像到、晓梳螺髻，钿朵香疏，黛叶青描，阿侬能仿。兰棹占岸，雕軿争路，南屏烟锁钟声起，但芳洲、仅把眠鸥让。重城悄隔，黄昏凤钥频催，淡月鹤梦孤往。三潭夜午，一色镕银，浸桂轮素浪。问几曲、阑干谁拍。步袜生凉，冷照风鬟，暗添霞想。琼楼未启，珠宫深闭，圆期三五轻辜负，待良宵、须买扁舟放。吹笙缑岭非遥，试鼓铜琴，四山送响。
菩萨蛮
作者：吴藻
朝代：清

一年难得韶华住。墙围青粉风团絮。飞絮扑帘香。柳丝多少长。阑干红几折，软靠罗衣碧。不见夕阳还。画屏山外山。
菩萨蛮
作者：吴藻
朝代：清

夕阳庭角归鸦噪。银屏翠幕生寒峭。暝色上花枝。曲终人去时。黄昏深院锁。只是熏香坐。一夜雨和风。小窗灯不红。
菩萨蛮
作者：吴藻
朝代：清

小屏古画层层列。小山窠石重重叠。一剪牡丹芽。几丛蝴蝶花。袖罗香不已。人在东风里。妨了绣工夫。绿窗调女奴。
菩萨蛮
作者：吴藻
朝代：清

梨云漠漠围春院。药炉茗碗温存惯。风雨又黄昏。有人深闭门。落花流水去。忽忆年时句。灯炉不禁挑。玉钗何忍敲。
菩萨蛮
作者：吴藻
朝代：清

雨晴天气秋如画。屏山几曲垂帘亚。花径为谁开。美人来未来。日斜阶下立。不耐西风急。靠住小阑干，一双罗单袖。
虞美人
作者：吴藻
朝代：清

一杯婪尾香边酒。花事无何有。今年忘了送春词。春短春长难道没人知。夕阳依旧销魂色，红对池塘碧。绿阴移上小阑干。不是伤心不会捲帘看。
虞美人
作者：吴藻
朝代：清

东风吹瘦梅花树。先有啼鹃语。春波涨绿拍长空。堤畔行人如在水当中。此生合作苏门隐。坐啸孤山应。月明亭外理琴丝。定似成连海上刺船时。
虞美人
作者：吴藻
朝代：清

已凉天气黄昏后。愁味浓于酒。绿莎蛩语未分明。第一秋声先诉与侬听。房栊寂寂烧银烛。浅醉欹红玉。挂花香里露华多。不卷珠帘无那月明何。
虞美人
作者：吴藻
朝代：清

散花小劫谁能避。只把纱屏闭。病怀底事太缠绵。窗外药炉风袅几丝烟。新凉罗幕寒如水。日日和衣睡。一般听雨一般秋。不信今年人比去年愁。
虞美人
作者：吴藻
朝代：清

晓窗睡起帘初卷。入指寒如剪。一宵疏雨一宵风。无数海棠瘦得可怜红。分明人也因花病。几度慵拈镜。日高独自不梳头。只听喃喃燕子话春愁。
虞美人
作者：吴藻
朝代：清

月华满地梨云碎。自斸金鸦嘴。寻常一样碧窗纱。纵此玉台夜夜咏梅花。苔枝三尺和烟种。罗袜春泥冻。翠禽飞到不成眠。认得前身原是藐姑仙。
虞美人
作者：吴藻
朝代：清

瑶池宴罢飞琼醉。月冷瑶笄坠。冰姿翠叶可怜秋。恰好水晶帘下又梳头。石阑淡贮幽香满。小摘疑敲断。凉钗斜插鬓云松。簪上花枝一样玉玲珑。
虞美人
作者：吴藻
朝代：清

生绡尺幅胭脂冷。省识东风影。二分娇艳一分愁。和月和烟不是楚天秋。春泥底事坟香早。宿了红心草。凭谁画出美人魂。我欲拈花去吊愤王坟。
虞美人
作者：吴藻
朝代：清

碧丛丛缀鹦哥翅。合唤多花子。不将花鸟作双身。海国仙人原是绿朝云。玲珑玉作回环架。解语还应骂。雪衣新换翠衣裳。记得唐宫曾伴荔枝香。翠襟红嘴清无热。压架霏霏雪。是花是鸟是迷藏。可是灵芸名字夜来香。玉人小立前头影。仿佛斜簪鬓。兰灯初上梦何如。满院月明凉浸碧纱橱。
虞美人
作者：吴藻
朝代：清

里湖湖水清如镜。倒浸楼台影。楼前杨柳两三株。恰与咸平处士对门居。藕花多在西泠潞。细把荷钱数。孤山应不笑侬痴。日日红船催去采莼丝。
虞美人
作者：吴藻
朝代：清

风漪八尺玲珑展。午睡何曾惯。闲分药裹倦摊书。长日如年彊半病销除。绿沈瓜是清凉引。热恼须臾尽。斜阳偏到小窗红。怎得阶前添种碧梧桐。
虞美人
作者：吴藻
朝代：清

黄昏月黑秋声闹。隔个窗儿小。听风听雨未分明。只是潇潇飒飒满空庭。寒釭剔烬吟怀倦。长夜应过半。池塘春草总模糊。转觉今宵有梦不如无。
虞美人 其十 西泠苏小
作者：吴藻
朝代：清

苏小钱塘，想当日、烟花世界。西泠下、美人黄土，一杯千载。垂柳楼台歌舞歇，笑桃门巷沧桑改。葬秋坟、不断雨和风，愁如海。遥山抹，横眉黛。新蒲展，挼裙带。结同心松柏，绿阴团盖。翠烛有光诗境冷，钿车何处春魂待。可怜生、杯酒踏青浇，婵娟拜。
虞美人·其一
作者：吴藻
朝代：清

碧丛丛缀鹦哥翅。合唤多花子。不将花鸟作双身。海国仙人原是绿朝云。玲珑玉作回环架。解语还应骂。雪衣新换翠衣裳。记得唐宫曾伴荔枝香。
虞美人·其二
作者：吴藻
朝代：清

翠襟红嘴清无热。压架霏霏雪。是花是鸟是迷藏。可是灵芸名字夜来香。玉人小立前头影。仿佛斜簪鬓。兰灯初上梦何如。满院月明凉浸碧纱橱。
蝶恋花
作者：吴藻
朝代：清

如水蕉阴天欲碍。不放斜阳，红到书窗外。移得笔床茶灶在。分明人占清凉界。梦草池塘春色改。写遍蛮笺，剪取秋林代。听杀黄昏风雨大，一声声又催诗快。
蝶恋花
作者：吴藻
朝代：清

庭院深深芳草碧。小影淩波，唼絮鱼儿识。春水池塘三两尺，晓妆照见倾城色。一缕钓丝风外直。飞去蜻蜓，白玉搔头立。畹地垂杨无气力，棠梨花发逢寒食。
蝶恋花
作者：吴藻
朝代：清

快剪并刀风又急。不卷珠帘，重把罗衫叠。湖上楼台春水拍，杏花何处人吹笛。万树垂杨和雨织。第一桥连，第六桥头碧。有约踏青无好日。明朝况是逢寒食。
蝶恋花
作者：吴藻
朝代：清

愁散如云天不管。分付眉山，两点休轻展。一寸蕉心重叠卷。任吹多少东风软。手把罗衣窗下换。花影筛来，叶叶枝枝满。小鸭熏香香自暖。日长春尽閒庭院。
蝶恋花
作者：吴藻
朝代：清

旧句新吟窗下比。一种凄凉，两样愁滋味。往日伤心谁得已。而今怕又从头起。揽鬓刚窥明镜里。青入长眉，那有悲愁意。一笑抛书帘自启。携琴去向花前理。
蝶恋花
作者：吴藻
朝代：清

石磴穿云修竹绕。未到罗浮，只说西泠好。眷属神仙春不老。玉龙呼起耕瑶草。试向初阳台上眺。日月跳丸，扰扰红尘道。鹤梦千年迷翠窈。香泥何处寻丹灶。
蝶恋花
作者：吴藻
朝代：清

记得儿时妆阁戏。邀月成三，都是飞琼姊。骑鹤扬州仙去矣。珊珊环佩魂归来。砧断女媭悲屈子。寒食梨花，麦饭重来祭。宿草秋坟斜照里。埋香埋玉埋愁地。
行香子
作者：吴藻
朝代：清

楼外残霞，柳外栖鸦。逗西风、落叶窗纱。都将秋思，吹在侬家。算几宵蛩，几分月，几丛花。冷了红牙，住了铜琶。一年年、减尽才华。翠尊银烛，浅醉消它。纵梦无多，愁有数，病添些。
行香子
作者：吴藻
朝代：清
体裁：词

长夜迢迢，落叶萧萧。纸窗儿、不住风敲。茶温烟冷，炉暗香消。正小庭空，双扉掩，一灯挑。愁也难抛，梦也难招。拥寒衾、睡也无聊。凄凉景况，齐作今宵。有漏声沉，铃声苦，雁声高。
西江月
作者：吴藻
朝代：清

一样凉秋风景，百年乔木人家。图书东晋客南华。尽日西窗高挂。多了柳塘竹屋，少些荷叶菱花。白鸥三两起圆沙。听惯水天閒话。
西江月
作者：吴藻
朝代：清

硾碧偏多样子，砑红也费工夫。何如鸦嘴斸金锄。种出凉蕉万树。题叶新诗遍写，擘窠大字横书。云烟挥洒日无虚。倦听绿天风雨。
诉衷情
作者：吴藻
朝代：清

红衾香冷隔宵和。晓日淡帘波。睡起记他蝶板，一一点莺歌。晴未稳，雨新过。落花多。问春无语，遣春不去，奈此春何。
调笑令
作者：吴藻
朝代：清
体裁：词

花径。花径。添个愁人孤影。夜深月冷风寒。何处高楼笛残。残笛。残笛。吹破早梅悄息。
貂裘换酒
作者：吴藻
朝代：清

几辈推清望。正才人、评花醉月，冷吟闲赏。一带河桥横雁齿，画出辋川新样。有幅幅、柔蓝低漾。小拓轩窗三两处，把笔床、茶灶都安放。添设到、绛纱帐。十年前打吴门桨。挂烟波、轻帆叶叶，归来无恙。问讯盟鸥回旧日，续了兰陵高唱。算诗虎、酒龙谁让。却怪云泥分手异，又无端、小别成怊怅。能不作，望风想。
贺新凉
作者：吴藻
朝代：清

六曲屏山角。有丝丝、柳条绾住，一痕春脚。却怪天公偏耐冷，作就轻阴漠漠。正晓睡、被莺催觉。病怯馀寒禁不得，检青箱、重把湖绵著。梳裹罢，启湘箔。心情只似今非昨。报庭前、残红谢也，又添离索。狼藉胭脂香满地，多半隔宵风恶。翻悟到、人生荣落。回首繁华原若梦，再休提、命合如花薄。茵与溷，偶然错。
贺新凉
作者：吴藻
朝代：清

桐叶惊秋堕。望苕苕、碧空无际，停云几朵。忽忆故人当此日，定整新凉诗课。记曾在、香边砚左，煨茗清谈今昔话，感杨花、作雪莲开火。评月旦，笑还唾。何时再向青绫坐。约联吟、二三知己，兰陵争播。小叙珠宫追往事，一霎天风吹过。只襟上、酒痕犹涴。莫怪双鱼迟尺素，为伤离、卧病愁难可。歌一阕、索君和。
踏莎行
作者：吴藻
朝代：清

湿粉模糊，尖风料峭。忍寒去泛西泠棹。楼台金碧忽迷藏，断红界出阑干小。咏絮诗新，吹梅笛早。玉龙起舞长空绕。向来无恙是青山，如何一发青山老。
踏莎行
作者：吴藻
朝代：清

石补阑空，泉随径转。幽栖好个閒庭院。百年乔木晋人家，清风吹得红尘断。翠合无痕，凉生不暖。何须脱帽看诗卷。月明仙鹤又飞来，松花松子琴床满。
转应词
作者：吴藻
朝代：清

人去。人去。影也留他不住。晚来风倦帘旌。又见花前月明。明月。明月。何苦阴晴圆缺。
迈陂塘
作者：吴藻
朝代：清

一年年，花开花谢，春来还又春去。无人会得东皇意，错怨枝头杜宇。春纵住。问簌簌残红、可有安排处。春应笑语。说碧桃花开，黑罡风起，也合作香雨。销魂路，杨柳千丝万缕。丝丝难绾飞絮。天涯何必多芳草，门巷绿茵如许。谁复主。君不见、月楼花院留春寓。茫无意绪。但流水声中，夕阳影里，添了送春句。
迈陂塘
作者：吴藻
朝代：清

忒惺忪、一场花梦，和春蓦地来去。斜阳本是销魂物，红到曲阑芳树。留不住，觉过眼韶华、空色都无据。恼人情绪。只幅幅生绡，亭亭倩影，添写断肠句。天涯路，惆怅绿阴如许。不知香冢何处。朝云诵偈坡仙老，一种伤心谁与。频听取。有几个黄昏、几阵垂帘雨。离愁万缕。更锦瑟重调，玉环再见，已作隔生侣。
迈陂塘
作者：吴藻
朝代：清

挽银河、甲兵净洗，黄金印大如斗。图开笔阵龙蛇舞，一片紫云新剖。磨盾手、看运腕风生、著纸光穿透。芳塘半亩。误鸭鸭呼群，鱼鱼避影，鸲鹆眼双溜。临池坐，出水芙蓉吐秀。红丝漾得春皱。郊原野色连天碧，不耐玉骢驰骤。曾画否、合写个、淩波微步妃瘦。承平岁久。喜横槊诗歌，轻裘风度，草圣妙无偶。
迈陂塘
作者：吴藻
朝代：清

看天街、嫩凉如水，知它今夕何夕。曲终酒醒人归去，怎遣者番岑寂。愁默默，但屈指连宵、不鼓云和瑟。病怀碎积。叹心似回潮，身同残烛，百感正交集。红楼外，猛地谁家倚笛。一声声又悽恻。故园杨柳依然在，报甚秋风消息。灯半壁。偏照得、纱幮有梦难寻觅。窗儿渐黑，早月堕回廊，钟敲远寺，满院晓烟碧。
迈陂塘
作者：吴藻
朝代：清

袅香丝，文心一缕，缠绵幽绪难理。落花庭院春将老，多少冷吟闲倚。愁不已。问早向莲台、忏得聪明未。华年有几。渐结损红蘅，歌残秋雁，介面泪如洗。伤心事，除却兰姨琼姊。眼前谁复知己。瑶清旧侣和烟散，亲舍白云无际。仙去矣。剩一串骊珠，怕逐天风起。碧空苕递。莫追忆前尘，才完小劫，珍重玉京里。
迈陂塘
作者：吴藻
朝代：清

问谁歌、青天蜀道，书生笔健能写。峨眉雪化岷江水，幅幅诗人图画。君看者，看翠劈双峰、剑阁连云挂。碧鸡试马。正红友春招，绿章夜奏，莫任海棠谢。奚童背，古锦一囊又卸。浣花笺纸无价。杜陵茅屋秋风冷，三峡词源长泻。游倦也，但听雨巴山，剪烛西窗话。鹅溪绢把。算家近蓬莱，梦回关塞，且乞镜湖假。
连理枝
作者：吴藻
朝代：清

不怕花枝恼。不怕花枝笑。只怪春风，年年此日，又吹愁到。正下帷趺坐、没多时，早蜂喧蝶闹。天也何曾老。月也何曾好。眼底眉头，无情有恨，问谁知道。算生来并未、负清才，岂聪明误了。
连理枝
作者：吴藻
朝代：清

新样蝉纱试。拂面微风至。簌簌残红，濛濛落絮，恼人情思。镇妆成重插、玉搔头，戴樱桃梅子。宿酿梨花渍。蚕豆香盈指。扑蝶期过，饯春会了，绣窗无事。好韶华一晌、便催归，怨啼鹃不是。
酷相思
作者：吴藻
朝代：清

一样黄昏深院宇。一样有、笺愁句。又一样、秋灯和梦煮。昨夜也、潇潇雨。今夜也、潇潇雨。滴到天明还不住。只少种、芭蕉树。问几个、凉蛩阶下语。窗外也、声声絮。墙外也、声声絮。
酷相思
作者：吴藻
朝代：清

寂寂重门深院锁。正睡起、愁无那。觉鬓影、微松钗半亸。清晓也、慵梳理。黄昏也、慵梳理。竹簟纱橱谁耐卧。苦病境、牢担荷。怎廿载、光阴如梦过。当初也、伤心我。而今也、伤心我。
酷相思
作者：吴藻
朝代：清

炙了银灯刚一会。独自把、纱屏背。怎几个、黄昏偏不寐。心上也、愁难讳。眉上也、愁难讳。薄纸窗儿寒似水。一阵阵、风敲碎。已坐到、纤纤残月坠。有梦也、应该睡。无梦也、应该睡。
醉太平
作者：吴藻
朝代：清

东风太狂。梅花正香。远山青似眉长。胜侬家晓妆。红炉酒铛。乌篷水窗。是谁消领春光。两三人野航。
醉太平
作者：吴藻
朝代：清

疏帘一层。疏灯一星。夜凉飞入流萤。照琴书乱横。寒蝉暂停。寒螀又鸣。一声声和秋声。怕愁人不听。
醉翁操
作者：吴藻
朝代：清

斜廊。深房。闲窗。剪金釭。昏黄。微风暗吹罗衣裳。木樨天气花香。莲漏凉。二十五声长。薄酒醒可怜晚妆。昔年听雨，秋为愁乡。昔年对月，箫谱新腔旧腔。怨雨声兮床床。敢月华兮茫茫。今年十度霜。挑灯重思量。小令断人肠。素笺淡墨三两行。
金缕曲
作者：吴藻
朝代：清

一夜观星堕。步珊珊、碧空飞下，水仙花朵。名将儒风从来少，况有雏凰亲课。喜娇小、才偏胜左。砚匣琉璃随身抱，拂红笺、吟尽书窗火。九天外，落珠唾。凝妆镇日临池坐。好清閒，书禅画圣，香名早播。始信大家声调别，福慧它年谁过。觉展卷、自惭形涴。侬是人间伤心者，怕郊寒、岛瘦诗难可。拈此阙，代酬和。
金缕曲
作者：吴藻
朝代：清

一掬伤心泪。印啼痕、旧红衫子，洗多红退。唱断夕阳芳草句，转眼行云流水。静夜向、金仙忏悔。却怪火中莲不死，上乘禅、悟到虚空碎。戒生定，定生慧。望秋蒲柳根同脆。再休题、女媭有恨，灵均非醉。冠盖京华看衮衮，知否才人憔悴。只满纸、歌吟山鬼。五字长城诗格老，子言愁、我怕愁城垒。正明月、屋梁坠。
金缕曲
作者：吴藻
朝代：清

一览群芳稿。认当时、青绫幛里，班才薛貌。忍把无穷思亲苦，写出大家声调。更莫问、瑶琴静好。纵有窗前京兆笔，料年年、只合和愁扫。怎舒得，翠眉笑。玉台人本工烦恼。也非关、兰因絮果，春风劫小。自古清才妨浓福，毕竟聪明误了。岂忏向、空王不早。我试问天天语我，说仙娥、偶谪红尘道。今悔过，太虚召。
金缕曲
作者：吴藻
朝代：清
体裁：词

一角青山侧。是何年、仙人楼阁，幽人泉石。见说莺骖飞去久，高隐又成遗迹。闲却了、半湖春色。断碣残阳迷故址，短长条、杨柳烟如织。谁问到，几时碧。清门雅望今犹昔。拓轩窗、西泠桥畔，招来游屐。日日置身图画里，不放酒樽吟笔。看翠挹、峰南峰北。笑指梅花林处士，喜旧时、明月君能识。试吹起，一枝笛。
金缕曲
作者：吴藻
朝代：清

五色蓬莱路。似收将、乾坤清气，淩云词赋。太史登台书节物，曾记官阶级数。图画里、非烟非雾。茅屋半间容小隐，好林泉、几朵飞来补。放一片，月华吐。年时见说霓旌驻。望乡关、迢迢亲舍，正伤心处。万个修篁凉翠拥，绝胜千山红树。问舒卷、行藏谁主。却趁天风眠更起，最高峰、商略为霖雨。间不得，又吹去。
金缕曲
作者：吴藻
朝代：清
体裁：词

八九间茅屋。拓轩窗，晓清清地，数峰凝绿。唱罢花冠灯未杀，料理牙签玉轴。三万卷、丘侯都熟。谁写草堂新画本，有瓯波、小印鹅溪幅。一分水，二分竹。兰台共说秋霜肃。话甘棠、苍生又仰，春风和燠。锦袋绯鱼抛掷久，三径未荒松菊。谅心与，白云相逐。传世文章公莫秘，读书台、例向匡山筑。千载下，想高踯。
金缕曲
作者：吴藻
朝代：清

屋外青山笑。笑先生、洗桐浇竹，几曾闲了。可是未能除结习，清癖倪迂同调。又三径、楼缘客扫。出世无妨同入世，倚南窗，犹觉陶潜傲。真朴性，古今少。一龛休说蜗庐小。达人心，水流不竞，云眠都好。淡到忘言方得意，静里天机人妙。算何必、冷吟长啸。添种碧桃花万树，溯仙源、即在红尘道。浑不借，武陵棹。
金缕曲
作者：吴藻
朝代：清

放眼乾坤小。猛翻来、银涛万叠，海门秋早。一带沧溟云气涌，装点楼台七宝。算十丈、红尘不到。线样虹霓钩样月，让先生、散发垂纶钓。挥手处，复长啸。诗狂酒侠心难老。拂珊瑚、一竿才下，六龟齐掉。陡觉天风吹日近，望里蓬瀛了了。问仙骨、更谁同调。不信骑鲸千载下，有如来、金粟重留照。闲把卷，识奇表。
金缕曲
作者：吴藻
朝代：清

生本青莲界。自翻来、几重愁案，替谁交代。愿掬银河三千丈，一洗女儿故态。收拾起、断脂零黛。莫学兰台愁秋语，但大言、打破乾坤隘。拔长剑，倚天外。人间不少莺花海。尽饶它旗亭画壁，双鬟低拜。酒散歌阑仍撒手，万事总归无奈。问昔日、劫灰安在。识得无无真道理，便神仙、也被虚空碍。尘世事，复何怪。
金缕曲
作者：吴藻
朝代：清

禹碣传蝌蚪。又纷纷、几家汉隶，几家秦籀。碧落迢迢奇字幻，消得阳冰低首。一片石、韩陵快友。慢忆秋风残照里，是何年、雨剔烟挲久。浑不见、古苔绣。肃斋合许和云构。擘窠书、移来飞白，运如鸾帚。佳士座中开拓本，窗外蕉阴凉透。问定武、兰亭真否。翠墨香浓双钩笔，冷金笺、摹到花生韭。正小试，换鹅手。
金缕曲
作者：吴藻
朝代：清

羌笛谁家奏。问天涯、劳劳亭子，几行秋柳。侬是江潭摇落树，猎猎西风吹瘦。算往事、不堪回首。阅尽沧桑多少恨，古今人、有我伤心否。歌未发，泪沾袖。浮沤幻泡都参透。万缘空、坚持半偈，悬崖撒手。小谪知君香案吏，又向软红尘走。只合绾、铜章墨绶。指日云泥分两地，看河阳、满悬花如绣。且快饮，一杯酒。
金缕曲
作者：吴藻
朝代：清

酒地花天内。别江南、宦游人爱，诗囊童背。看遍镜湖春漠漠，约略钱湖烟翠。问几度、红牙拍碎。残月晓风图画里，也难禁、司马青衫泪。玉筝急，紫箫脆。刘网夫妇神仙配。百年缘、多生修到，双双福慧。消领浅斟低唱否，想被浮名轻累。羡风雅、一门相对。兰畹清才传诵久，听黄河、远上旗亭醉。波不断，井华水。
金缕曲
作者：吴藻
朝代：清
体裁：词

闷欲呼天说。问苍苍、生人在世，忍偏磨灭。从古难消豪士气，也只书空咄咄。正自检、断肠诗阅。看到伤心翻失笑，笑公然、愁是吾家物。都并入、笔端结。英雄儿女原无别。叹千秋、收场一例，泪皆成血。待把柔情轻放下，不唱柳边风月。且整顿、铜琶铁拨。读罢离骚还酌酒，向大江、东去歌残阕。声早遏，碧云裂。
金缕曲·闷欲呼天说
作者：吴藻
朝代：清

闷欲呼天说。问苍苍、生人在世，忍偏磨灭？从古难消豪气，也只书空咄咄。正自检、断肠诗阅。看到伤心翻天笑，笑公然、愁是吾家物！都并入、笔端结。英雄儿女原无别。叹千秋、收场一例，泪皆成血。待把柔情轻放下，不唱柳边风月；且整顿、铜琶铁拨。读罢《离骚》还酌酒，向大江东去歌残阕。声早遏，碧云裂。
金缕曲四首
作者：吴藻
朝代：清

一唱伤心曲。古今来、才原妨命，慧难修福。见说玉楼词赋手，偶向软红托足。回首处、山丘华屋。目断湘江云万叠，泪斑斑，不到千竿竹。歌楚些，放声哭。秦嘉逝矣悲徐淑。不如它、寻常燕子，双飞双宿。自是文章知己感，岂为天寒幽独。愿长茂、女贞花木。留得大家椽笔在，辑仙郎、遗稿联吟轴。彤管吏，更须续。别久浑如梦。望江南、平安竹报，经年未捧。问讯故人无恙否，莫更愁煎病拥。渐猎猎、西风吹动。两字加餐传尺素，怕薄寒、还向罗衣中。须为我，好珍重。本来高格疏梅共。认前身、冰心雪貌，瑶池仙种。冬日松筠清见操，春草庭闱代奉。待秋晚、黄花香送。菊有芳兮兰有秀，况丹山、十里桐先种。声激发，听雏凤。双桨横塘打。记当年、金钗问字，绛纱帷下。鹤市春深桃李放，亲见一门风雅。斗室里、围香不灺。娓娓清谈霏玉屑，仅丛残、史事从头话。听未倦，忍轻舍。离怀无奈归帆挂。最关心，一声珍重，擢头行也。投赠诗篇珍似璧，十幅衍波长把。有颗颗、珠光照夜。入梦故人明我忆，屋梁闲、落月秋如画。情一往，易牵惹。最喜窥全豹。快传来、瑶篇雕就，香梨绣枣。夫子文章惊海内，家学源流浩渺。岂宋宪、班昭同调。只觉天风环佩响，杂仙心，诗意超云表。脂粉习，一齐扫。扶轮大雅开声教。费工夫、玉台新选，品题都到。家国沧桑花月感，一例闲凭闲吊。诗笔与、史才俱妙。盥罢蔷薇窗下读，瓣香拈、敬为南丰祷。名媛集，似君少。
金缕曲四首·其一
作者：吴藻
朝代：清

一唱伤心曲。古今来、才原妨命，慧难修福。见说玉楼词赋手，偶向软红托足。回首处、山丘华屋。目断湘江云万叠，泪斑斑，不到千竿竹。歌楚些，放声哭。秦嘉逝矣悲徐淑。不如它、寻常燕子，双飞双宿。自是文章知己感，岂为天寒幽独。愿长茂、女贞花木。留得大家椽笔在，辑仙郎、遗稿联吟轴。彤管吏，更须续。
金缕曲四首·其三
作者：吴藻
朝代：清

双桨横塘打。记当年、金钗问字，绛纱帷下。鹤市春深桃李放，亲见一门风雅。斗室里、围香不灺。娓娓清谈霏玉屑，仅丛残、史事从头话。听未倦，忍轻舍。离怀无奈归帆挂。最关心，一声珍重，擢头行也。投赠诗篇珍似璧，十幅衍波长把。有颗颗、珠光照夜。入梦故人明我忆，屋梁闲、落月秋如画。情一往，易牵惹。
金缕曲四首·其二
作者：吴藻
朝代：清

别久浑如梦。望江南、平安竹报，经年未捧。问讯故人无恙否，莫更愁煎病拥。渐猎猎、西风吹动。两字加餐传尺素，怕薄寒、还向罗衣中。须为我，好珍重。本来高格疏梅共。认前身、冰心雪貌，瑶池仙种。冬日松筠清见操，春草庭闱代奉。待秋晚、黄花香送。菊有芳兮兰有秀，况丹山、十里桐先种。声激发，听雏凤。
金缕曲四首·其四
作者：吴藻
朝代：清
体裁：词

最喜窥全豹。快传来、瑶篇雕就，香梨绣枣。夫子文章惊海内，家学源流浩渺。岂宋宪、班昭同调。只觉天风环佩响，杂仙心，诗意超云表。脂粉习，一齐扫。扶轮大雅开声教。费工夫、玉台新选，品题都到。家国沧桑花月感，一例闲凭闲吊。诗笔与、史才俱妙。盥罢蔷薇窗下读，瓣香拈、敬为南丰祷。名媛集，似君少。
钓船笛
作者：吴藻
朝代：清

何处觅幽香，展卷幽香盈幅。记得红罗亭外，有人吹横竹。飞飞寒雀啅疏枝，争向画檐扑。留取月明花底，看翠禽同宿。
长相思
作者：吴藻
朝代：清

望江南。梦江南。梦见春波幅幅蓝。几时重挂帆。忆清谈。阻清谈。万树桃花水一潭。离愁三月三。
陌上花
作者：吴藻
朝代：清

游尘扑扑，东风吹碎，乱丝丛笛。小住西湖，怕见一湖春色。玉骢嘶过红楼外，多少香车油壁。想凝妆绣阁，探芳起早，几曾将息。绕长堤。是柳相逢半面，青眼笑侬不识。除却梅花，只有月轮知得。移家入画神仙福，翻把画中人隔。任窗儿帘子，重重遮断，四围空碧。
陌上花
作者：吴藻
朝代：清

重门闭也，天涯何处，一枝横笛。只隔红墙，吹得柳丝无力。栖鸦不管销魂况，犹带夕阳颜色。又恹恹，睡起炉香烧罢，玉阶闲立。怅年来病里，嫌寒怯暖，负了许多佳日。转眼重阳，尚恐雨晴难必。流光容易抛人去，谁见柱移瑶瑟。便寻思，二十五条弦上，已过三七。
雪狮儿
作者：吴藻
朝代：清
体裁：词

买鱼穿柳，将盐裹箬，聘来无价。锦带云图，共戏绿纱帷下。鹦哥教打。但说著、名儿先怕。初浴过、翠生桃叶，香浓冰麝。饱卧蔷薇花榭。渐双睛、圆到夕阳红亚。小样痴肥，响踏楼头鸳瓦。衔蝉记画。笑我独、霜毫嫞把。新吟罢。似补海棠诗话。
雪狮儿
作者：吴藻
朝代：清

皋亭山上，衔蝉巧样，装成如虎。小市连群，也费青钱无数。跳梁不捕。便置向、书窗何补。翻一笑、博人旧事，笙娲盘古。痴绝秦家娇女。问等身、金化几分尘土。函谷轻丸，改作北门长护。春纤漫抚。怕粉汗、红糊香污。西湖路。黄胖泥孩同塑。
青玉案
作者：吴藻
朝代：清

画图别样开生面。恰快似并州剪。如此江村能几见。美人何处，青山不老，一片烟波远。拆枝花倚东风软。更活色生香满。何日翠樽湖上款。故乡山水，劳君点笔，写入鹅溪绢。
青黛湖上吊吴宫双玉祠墓双玉者阖闾女胜玉夫差女紫玉也墓久失陈颐道先生为营抔土鹤涧之西并建词塑像勒文于石青黛湖虎丘后山湖名当即女坟湖也
作者：吴藻
朝代：清

湖中水暖鱼吹絮，湖边花发莺啼树。吴宫花草久成尘，瞥见吴宫双玉墓。双玉复双玉，玉貌皆婵嫣。白鹤解舞影化烟，各有冤愤沈黄泉。才人解惜婵娟子，瘗玉埋香访遗阯。绣襦甲帐写真形，如向黄泉重唤起。君不见玉波荡漾双莲冷，当年队长无留影。又不见施夷光、郑修明，馆娃宫圮屣廊尽，苏台空有苔花生。玉人如玉年娇小，争似婷婷双玉好。《离骚》哀怨为招魂，应有碧云来缥缈。雀扇铢衣好画图，千秋金粉重三吴。回首兰因吊花影，黛湖何似美人湖。
风中柳
作者：吴藻
朝代：清

何处游丝，吹到没人庭院。忒缠绵、和愁擎绊。祝风休骤，倩柳条私语，算今番、春留一线。无赖莺梭，偏又将伊织断，剩星星、飘零不见。怎如蛛网，尚怜香心惯，把墙角、落红低罥。
风中柳
作者：吴藻
朝代：清

春压阑干，是否红围翠拥。夕阳收、月明相送。疏疏密密，只暗香浮动。蝶难栖、不成仙梦。绣阁人人，误把玉纤拈弄。满罗衣、筛来无缝。帘栊如画，问描将几种。抵十幅、生绡清供。
风入松
作者：吴藻
朝代：清

山河云外桂花浮。霞想广寒游。饭餐玉屑黄昏后，谪仙人、清绝无愁。冷淡心期印月，聪明耳性通秋。娥妆不为夜凉休。圆镜正当头。阿谁惊起红尘梦，漫丁丁、宝斧频修。忽忆坡翁佳句，乘风欲上琼楼。
风流子
作者：吴藻
朝代：清

阑干十二曲，重回首、争忍酌金卮。怅昨夜雨疏，今朝风骤，落花流水，飞絮平池。饯春会、歌三两阙，添谱懊侬词。芳草有情，绿应如此，夕阳无主，红不多时。韶华归何处，垂杨系不定，袅袅烟丝。一霎人间天上，香冷云痴。近黄昏院落，湘帘半卷，玉阶小立，数遍胭脂。肠断数声啼鸟，都在空技。
风流子
作者：吴藻
朝代：清

黄河远上曲，旗亭句、唱到木兰舟。正北里胭脂，玉人窈窕，东山丝竹，名士风流。绿波外、垂杨千万树，恰恰啭莺喉。茶灶书床，短篷双桨，罗衫团扇，锦字银钩。莲心红彻底。鸳鸯七十二，飞过回头。不记西湖湖水，闲了盟瓯。甚前尘如梦，青春十载，落花万点，点点生愁。惆怅鹊华山色，画里成秋。
高阳台
作者：吴藻
朝代：清

咏絮才高，量珠聘薄，春人冰透冬心。拥髻凄然，知它翠袖寒深。邮亭一夜闲灯火，谅迢迢、梦冷秋衾。不风流。羔酒谁家斗帐销金。莲胎纵把荷丝杀，奈桥霜店月。煮鹤烧琴，彩笔题残，杜兰香去难寻。更无铃索将花护，怕天涯、绿叶成阴。仅生绡，供养云烟，添写愁吟。
高阳台
作者：吴藻
朝代：清

山远浮烟，湖圆抱玉，丝丝杨柳轻柔。未老游情，累人催上兰舟。香尘漠漠西泠路，占红阑、笑语临流。一蓬幽。摇碧谁来，第二桥头。自从不作伤心句，负夕阳芳草，满地閒愁。寂寂寥寥，襟期淡过眠鸥。东风几阵回桡急，峭寒生、欲裹重裘。懒句留。花似浓香，雨似凉秋。
高阳台
作者：吴藻
朝代：清

涨绿平堤，匀红缀树，东风吹上湖船。见说芳期，峭寒不似今年。玉梅随意闲开落，便春迟、春早谁怜。正嫣然。桃艳朝霞，柳晕朝烟。嫩睛初蜡游人屐，趁清明时节，金碧山川。第一楼头，还胜第二桥边。繁弦脆管西陵路，夕阳中、惊起鸥眠。卷珠帘。暮雨归来，满耳啼鹃。
高阳台
作者：吴藻
朝代：清

玉局人遥，碧城路回，仙云一朵飞来。盥罢蔷薇，几回吟向妆台。扶风许执金钗贽，怅何时、立雪闲阶。向纱帷，席近春风，笺展秋苔。琳琅金薤花前读，叹青莲去后，无此天才。落月梁间，淡然想见高怀。兰姨琼姊瑶清约，待明年、拜识芳徽。好徘徊。绮阁红窗，笔阵书堆。
高阳台
作者：吴藻
朝代：清

碧按冰丝，红抛石荐，花间膝上琴横。无限秋怀，垆香心事分明。月蛾有约消停坐，便消停、坐到三更。最娉婷。娇太憨生，瘦可怜卿。青天灵药愁多少，比风前绿绮，一样瑶情。除却凉蟾，夜深弹与谁听。本来隔断银河水，莫猜它、丫髻吹笙。问芳名。想是飞琼，不是双成。
高阳台
作者：吴藻
朝代：清

芳草粘天，落花糁地，啼鹃枝上频催。把酒临风，问春春几时回。荼蘼不管东皇去，一丝丝、翠罨香围。好徘徊。六曲屏开，半幅帘垂。踏青已负年时约，任柳绵如雪，飞满红闺。绿意愔愔，梦中蝴蝶忘归。打窗一样恹恹雨，不多时、听到黄梅。懒搴帏。银甲长抛，玉笛休吹。
高阳台
作者：吴藻
朝代：清

选石横琴，摩山人画，年年小住西泠。三弄冰弦，三潭凉月俱清。红桥十二无人到，削芙蓉、两朵峰青。不分明。水佩风裳，错认湘灵。成连海上知音少，但七条丝动，移我瑶情。录曲阑干，问谁素手同凭。几时共结湖边屋，待修箫、来和双声。且消停。一段秋怀，弹与侬听。
高阳台
作者：吴藻
朝代：清

金碧山川，烟花世界，轻帆叶叶扬州。明月三分，二分此夕当头。春风上下雷塘路，看珠帘、十里齐钩。好凝眸。鬓影眉痕，多少妆楼。三生杜牧重来地，有酒杯长把，诗卷长留。红板桥边，凉萤飞过深秋。玉人何处吹箫去，剩那江、一片清流。几生修。我欲它年，骑鹤来游。
高阳台
作者：吴藻
朝代：清

阁雨云疏，弄晴风小，薄寒恻恻如秋。有约湔裙，红罗先绣莲钩。酒鎗茶具安排惯，倩移来、三板轻舟。莫因循，岁岁芳时，日日清游。水乡曲折疑无路，又花随柁尾，转个弯头。谢了绯桃，二分春色全休。短蓬移入香深处，载新诗、不载閒愁。好溪山，除却西湖，一半句留。
鬓云松令
作者：吴藻
朝代：清

漏沉沉，香袅袅。烛影移花，帘幕风来小。试拍红牙歌水调。尺半霜筠，吹得霜天老。醉颜酡，开口笑。丝竹中年，已觉输年少。此境等閒看过了。往后追思，又说而今好。
鬓云松令
作者：吴藻
朝代：清

碧无痕，香满把。小斸金锄，雪片摇空下。一径凉烟都碎也。疏影横枝，补到阑干罅。画中诗，诗中画。画里诗人，可是神仙亚。好个江南花月夜。翠羽飞来，说甚啁啾话。
鹊桥仙
作者：吴藻
朝代：清

凉烟满径，碎香满院，谁把玉靴笙理。仙人我识董双成，怪不是、那回丫髻。前身子晋，今生子野，云破月来花底。缑山只隔一银河，怕两里、天风吹起。
鹊桥仙
作者：吴藻
朝代：清

断桥流水，小窗横幅，一样黄昏时候。和烟和月写生难，定寒了、玉人翠袖。红罗曲罢，缟衣梦醒，枝上霜禽觑逗。随他羌笛再三吹，吹不到、十分清瘦。
鹊桥仙
作者：吴藻
朝代：清

春深夏浅，绿肥红瘦，枝上微闻杜宇。晓晴我正看山来，翻劝我、不如归去。一湖蘸碧，两峰扑翠，忽忆年时小住。每逢四月踏青游，也难怪、啼鹃声絮。
齐天乐
作者：吴藻
朝代：清

亏他一夜芭蕉雨，园亭作成秋景。薄病恹恹，残妆草草，茉莉晚香幽靓。疏烟送眠。恰小扇罗轻，流萤风定。独倚屏山，满身明月露华冷。文窗欲启未启。怕晶帘卷碎、花影人影。掩却鲛幮，烧残麝炷，忘了纱衾教整。铜壶漏永，算如此秋光，仅侬消领。多少红楼，酒魂凉不醒。
齐天乐
作者：吴藻
朝代：清

阴阴晓院重门闭。鸣鸠数声花底。簟冷如冰，窗虚似水，知道今朝晴未。恹恹睡起，正叠雪衫轻，盘云发腻。回首春游，一杯残酒到婪尾。分明幽恨几许。尽将来放在，心里眉里。六曲屏前，双钩箔下，冷落红腔谁记。伊人去矣，纵独按宫商，也应无味。只把凉箫，碧阑干外倚。
龙井道中
作者：吴藻
朝代：清

一径风篁路，幽泉响石矶。竹林秋笋瘦，苔涧晚花肥。掠雨红晴下，冲烟翠羽飞。松花香冉冉，还复点罗衣。
入云栖坞
作者：吴衡照
朝代：清

江水流不到，崖根袅成路。竹叶阴深沈，鸣禽叫啸赴。自为小村落，安禅结茅住。土室蜗曲盘，香龛燕分护。空际落疏钟，冷翠飒如注。泉响四围答，经声出高树。手把青松枝，招提澹容与。僧雏不解事，开窗放云去。
宿韬光庵
作者：吴衡照
朝代：清

纵步蹴鸟脊，惊回幽篁鸣。却顾所历径，一步一峥嵘。阴崖白日晃，倒射两睫青。乐此深山中，泉水长泠泠。何不向石室，调琴和松声。松声与琴声，并入泉声听。人间静住福，孰与兰奢争。苍然巢枸坞，日暮愁攀登。
归安学署访端木鹤田
作者：吴衡照
朝代：清

轻舟偶来访，学舍小于舟。相见忽相笑，一官冷不休。鸥波亭子地，遗迹擅风流。买醉看山去，狂歌天地秋。朝日荡湖水，蓬蓬生远烟。烟波渺窟宅，杳霭青林间。道场一峰秀，翠扑篮舆前。何年与坡老，同坐挹飞泉。
归安学署访端木鹤田·其一
作者：吴衡照
朝代：清

轻舟偶来访，学舍小于舟。相见忽相笑，一官冷不休。鸥波亭子地，遗迹擅风流。买醉看山去，狂歌天地秋。
归安学署访端木鹤田·其二
作者：吴衡照
朝代：清

朝日荡湖水，蓬蓬生远烟。烟波渺窟宅，杳霭青林间。道场一峰秀，翠扑篮舆前。何年与坡老，同坐挹飞泉。
游南山
作者：吴衡照
朝代：清

一洞豁然敞，一洞窈然曲。愁猿不敢啸，倒挂白蝙蝠。日色秋苍凉，余映散岩谷，混沌凿不死，妙手剜其腹。中空嵌玲珑，乱占莓苔绿。我来白云飞，我去白云宿。一我一白云，都在石佛目。南山胜绝处，烟霞与石屋。一洞泉洞洞，遗声听水乐。
由淳安入歙
作者：吴衡照
朝代：清

群峭摩天立，青围一水流。沙垠潜辟路，石罅窄通舟。碓急争风晓，滩危挟雨秋。险夷随上下，那得比浮鸥。
秋过济南与舍弟子校同游大明湖越五日而别
作者：吴衡照
朝代：清

秋柳题痕二百年，祇今湖水碧于烟。诗人一代斜阳外，间煞亭西弄笛船。湖边竹木隐层峦，好是湖光向晚看。回首一行南去雁，月明天远不胜寒。
秋过济南与舍弟子校同游大明湖越五日而别·其一
作者：吴衡照
朝代：清

秋柳题痕二百年，祇今湖水碧于烟。诗人一代斜阳外，间煞亭西弄笛船。
秋过济南与舍弟子校同游大明湖越五日而别·其二
作者：吴衡照
朝代：清

湖边竹木隐层峦，好是湖光向晚看。回首一行南去雁，月明天远不胜寒。
竹笕
作者：吴衡照
朝代：清

断竹复续竹，通水妙用笕。我行入山中，清泉正迤衍。绝似汞泻地，好在肉贯弗。奚翅符半剖，横陈界翠巘。衔尾接奔赴，刳节纵流转。回合曲斗笋，层折迭导窾。吞纳既汩汩，疏引但宛宛。俯注承似仰，近给供自远。初疑内外蛇，斗罢互息偃。岂意调水法，尽头各弥满。智笑辘轳拙，力患桔槔短。昼夜响不停，天机信非浅。钩连灌疱湢，恰称高僧懒。傥然变作酒，便当碧筒卷。
柏乡雨花庵口占
作者：吴襄
朝代：清

雨花亭子上，坐饮赵州茶。古寺木初落，疏林日已斜。黄花应笑客，白发未还家。老衲若南去，乡山问九华。
秋吟
作者：吴襄
朝代：清

落叶满秋山，征人久不还。一声何处雁，应向玉门关。
送徐澄斋先辈奏使琉球
作者：吴襄
朝代：清

浩渺沧波隶九州，贡航不绝大琉球。嗣王册命今三锡，使者才名第一流。龙节高擎天北极，星槎直泛海东头。书生报国宣威德，敢诧乘风万里游。
题黄山蒲团石
作者：吴襄
朝代：清

小心坡上得心安，鹘落猿飞路不难。百步云梯谁撒手，九年空坐石蒲团。
二赞行桥
作者：吴观域
朝代：清

竹溪双渡涨溪流，草绿寒烟拂拳头。马足欲前还又却，数湾春水冷于秋。
新绿
作者：吴观域
朝代：清

春老红将瘦，柔芳黛色涵。密疑和露染，高渐与天参。接叶迷三径，浓阴锁一龛。半帘风力细，深院雨声酣。暖映溶溶水，遥添叠叠岚。云来还衬白，烟过欲拖蓝。鸟弄枝间语，鱼游影里潭。霭生书幌润，翠滴袷衣湛。颇觉良辰好，因思往事谙。碧纱窗绕槛，金勒马停骖。望远高楼倚，寻幽近郭探。凤城极目处，频唱忆江南。
春风
作者：吴观域
朝代：清

才解寒冰蹙细鳞，还来陌上度芳尘。香生帘幕人如醉，暖过园林绿渐匀。麦陇晴中吹浪远，柳阴浓处送歌频。年年二十四番信，幻出繁华刺眼新。
与谢舍人论文
作者：吴观礼
朝代：清

震川望溪评迁《史》，谁欤述者后有王。蜀輶归来书满箧，此本斑駮留丹黄。炎云忽堕雨点白，门外车声动霹雳。挟书剥啄寻幽人，共手一编恣探索。波澜壮阔疑忘归，秋鹰欲下盘空飞。龙门奇谲不可状，薪火孰与扬余煇。东坡气似峻坂騧，昌黎古干无杂花。韩苏闳肆各有得，格判唐宋徒吁嗟。亦从精微造真放，江河浊浪纷淘沙。才力由来夸横绝，切理应须透冰雪。刘繁方简姚吐含，醉翁法嗣森成列。画师画马论神骏，骨肉相包始清稳。梅氏犹称具体微，余人率借空虚遁。中声要入黄钟宫，二京文艺罗西东。宅心醰粹性灵足，博厚期与《诗》《书》同。千秋义法求统宗，秘旨乃在葫芦中。行无地难且践迹，涉猎子长师扶风。
东坡生日集外舅寓斋谨赋
作者：吴观礼
朝代：清

奎宿在天光熊熊，千秋文府呼吸通。有时降精流玉虹，在宋则生苏长公。文章风骨凌华嵩，生当风寒晚节崇。真气直煦冰雪融，自能寿世包化工。当时毁誉浮云空，帝后动色知公忠。撤金莲炬宠眷隆，纵遭迁谪恩遇终。身行万里明益羾，安论磨蝎临命宫。今之坡老爰臂翁，平生梗概将毋同。陈笠屐图拜鞠躬，酒脯罗列簋有饛。恍陪觞咏黄楼东，语我旧事意态雄。凤台官阁甥馆中，诗思斗落如长洪。寿公满引流霞红，五十年来何匆匆。表忠宝墨新磨砻，西泠旧祠肃楹栊。讲堂梅雪方溟濛，主公祠宇承流风。惜疏荐菊嗟转蓬，庭前瞻拜呼儿童。夜分催诗钵打铜，南飞一鹤声玲珑。我如子立邀青瞳，小草亦倚芝兰丛。玉堂著作才未充，时艰阅历忧心忡。世间荣落胡啬丰，惟三不朽德言功。居今稽古思何穷，再拜献诗公听聪。
将乞归示同志
作者：吴观礼
朝代：清

别离在俄顷，一刻逾千金。茫茫百端集，匪独悲牙琴。白日自天上，浮云且勿侵。神仙谅虚语，忠孝珍素心。但恐同志少，终苦力弗任。掉头已巢父，淮南秋渐深。不见空中书，祖筵酒重斟。酒酣论古事，涕泪沾衣襟。圯上一谋面，赤松何日寻。僧寮芋初熟，未解长源簪。炊粱不就枕，息羽宁入林。岁月积薪暇，陟屺思故岑。眷言审出处，所愿加砭针。踟蹰乞片语，坐右以为箴。
感事
作者：吴观礼
朝代：清

宁闻周召制鹰扬，拜将登坛重启行。兵柄谁侵天策府，元戎直拟虎贲郎。若为善驭临淮部，可有专征赵郡王。多难岂容矜意气，累朝旧制未应忘。
星斗南
作者：吴观礼
朝代：清

斗南一人大星坠，内讧外寇乃驯致。帐中自呼星斗南，骑箕天上回戎骖。平生未快屠鲸手，力挟丰隆海西走。岛夷千载未祠神，遂震威灵荐圭卣。中奉历朝天可汗，惟一个臣在庑右。写金教识麟凤姿，覆杯肯飨蒲萄酒。汉民掠买岁几千，惟神护持抚摩久。岂无虐死为鬼雄，会当搏噬奋功狗。吁嗟乎！男儿生不遑请缨，死将叫阍与帝争。不共戴天宁反兵，秽人何物来要盟。众仙排云孰可使，须骏马监傅介子。龟兹就戮匈奴臣，笑斩楼兰目壮士。灵旗既下犁鞬城，视我将星东北指。朮赤遗封生虎狼，包藏祸心越疆理。神力驱除冰海头，铜柱拓边还万里。异姓藩开奇渥温，世捍牧圉承皇恩。声教四讫弥海垠，一洗诸派婆罗门。神兮归来配烝礿，丹青自有凌烟阁。
绿阴
作者：吴观礼
朝代：清

廿年陈迹杳难寻，回首人天几绿阴。自叹吾衰情顿减，宵来梦阻桂花深。
蜀两生行
作者：吴观礼
朝代：清

石城山顶窥峨眉，胚胎灵秀争幽奇。岷源水入锦江碧，奔流到海无尽时。两生生长山水窟，合有清气相扶持。我知两生名，初未识两生。五色动眸子，双璧夸连城。青鸾铩羽大鹏息，黄金之台高不极。有才自与岁月深，思闬何殊在京国。但令每饭念宵衣，莫辞三载聊家食。炎曦暍人行路难，十旬羁滞犹长安。长安冠盖富豪俊，事贤友仁良所欢。乔生好客肝肠热，门限将穿眼森铁。与人娓娓不忘规，言泉喷落离堆雪。毛生广坐兀徘徊，峭如石笋撑寒梅。闭门颂酒自孤枕，梦吞溟渤杯中来。一凔一煦颇殊致，两人测交敦古谊。携手同行胡弗徐，投诗话别忧时事。九州饥馑流民多，况闻苦旱家书至。荧惑摇芒室壁间，仰视太阳丽天驷。斗车凭戴筐，骑卫信环侍。雾雺升降岂有徵，榆桂参差且循次。汝今涕泣悲路歧，我剩凄凉已无泪。望云羡汝共言归，坐令兀兀吾心醉。不敢噂沓矜谈天，为汝少损摩兜鞬。殷忧启圣眷畴昔，先帝中兴方冲年。采芑江汉鞠师旅，驺虞麟趾依亲贤。拊膺玉几迭霜露，天荒地老愁神仙。宣仁尧舜终乾乾，所嗟中外多备员。及今英劭为时出，奋发犹可追先鞭。行矣各自爱，剑气腾星躔。愿友天下士，更揽形势全。南下吴淞叫精卫，西入夔巫号杜鹃。山泽崇朝有霖雨，畎亩要在能力肩。余生早衰盼双杖，道逢邛竹烦留连。
西征
作者：吴观礼
朝代：清

久郁从军志，西征气始豪。浮家湘水远，前路华山高。将帅纷旗鼓，云霄见羽毛。至尊重推毂，多士感同袍。旧政宵披牍，新规昼建旄。尤思徙薪计，大作运粮艘。干济今无匹，忠清古所褒。人才关事业，幕府集英髦。贱子邀青眼，经年佩锦韬。仍为后车客，同饮上流醪。弱冠游燕赵，炎荒正驿骚。枭棋频失算，鸿泽莽哀嗷。慷慨论三户，沈沦厕六曹。时还资战略，岂谓袭戎{韦臽}。易醒春明梦，回看浙海涛。艰危惊厝火，忧愤见徵牢。陟岵悲何极，离乡首重搔。罪言并酒止，羁隐托禅逃。偶作登楼粲，遥怜运甓陶。为牺宁未悟，吓鼠信相遭。去病当求艾，惩邪务斥蒿。狂歌叩牛角，宝剑拭鹈膏。出处从容甚，亲朋问讯劳。真无千里马，岂少九方皋。吉筮从鸣鹤，飞轮驾巨鳌。披襟逢吐哺，雅韵续题糕。五岭氛犹炽，残冬阵再鏖。尽教濡盾墨，曾未纳靴刀。奏凯期真速，旌庸典滥叨。早知平猃狁，会且出临洮。老树从侵雪，秋鹰欲脱绦。迢迢沙碛净，猎猎朔风饕。岁月争梭疾，英雄付浪淘。奇勋须习胆，余慧薄簪毫。审地追新息，持心念莫敖。何当裘带暇，更与鼓枹操。节度方移镇，书生分属櫜。驰驱情勉勉，瞻望思忉忉。回首违亲舍，冲寒泛客舠。常吟谢池草，待种武陵桃。适楚谋诚善，还吴意尚謟。本支期衍瓞，嘉会负弹璈。裾忍牵温峤，诗应报窦滔。承欢轻奉檄，乐道盍观濠。母曰酬知遇，儿行勿阻挠。终非为鸡肋，可许挽乌号。果惬平居愿，奚辞万里翱。将军矧充国，窃据异隗嚣。能识犬羊性，毋矜罴虎嗥。徙戎堪实塞，兴灭效庐漕。汉使收天马，周廷贡旅獒。请看长揖去，归橐谢葡萄。
西征
作者：吴观礼
朝代：清
体裁：五言排律

久郁从军志，西征气始豪。浮家湘水远，前路华山高。将帅纷旗鼓，云霄见羽毛。至尊重推毂，多士感同袍。旧政宵披牍，新规昼建旄。尤思徙薪计，大作运粮艘。干济今无匹，忠清古所褒。人才关事业，幕府集英髦。贱子邀青眼，经年佩锦韬。仍为后车客，同饮上流醪。弱冠游燕赵，炎荒正驿骚。枭棋频失算，鸿泽莽哀嗷。慷慨论三户，沈沦厕六曹。时还资战略，岂谓袭戎■。易醒春明梦，回看浙海涛。艰危惊厝火，忧愤见徵牢。陟岵悲何极，离乡首重搔。罪言并酒止，羁隐托禅逃。偶作登楼粲，遥怜运甓陶。为牺宁未悟，吓鼠信相遭。去病当求艾，惩邪务斥蒿。狂歌叩牛角，宝剑拭鹈膏。出处从容甚，亲朋问讯劳。真无千里马，岂少九方皋。吉筮从鸣鹤，飞轮驾巨鳌。披襟逢吐哺，雅韵续题糕。五岭氛犹炽，残冬阵再鏖。尽教濡盾墨，曾未纳靴刀。奏凯期真速，旌庸典滥叨。早知平猃狁，会且出临洮。老树从侵雪，秋鹰欲脱绦。迢迢沙碛净，猎猎朔风饕。岁月争梭疾，英雄付浪淘。奇勋须习胆，余慧薄簪毫。审地追新息，持心念莫敖。何当裘带暇，更与鼓枹操。节度方移镇，书生分属櫜。驰驱情勉勉，瞻望思忉忉。回首违亲舍，冲寒泛客舠。常吟谢池草，待种武陵桃。适楚谋诚善，还吴意尚謟。本支期衍瓞，嘉会负弹璈。裾忍牵温峤，诗应报窦滔。承欢轻奉檄，乐道盍观濠。母曰酬知遇，儿行勿阻挠。终非为鸡肋，可许挽乌号。果惬平居愿，奚辞万里翱。将军矧充国，窃据异隗嚣。能识犬羊性，毋矜罴虎嗥。徙戎堪实塞，兴灭效庐漕。汉使收天马，周廷贡旅獒。请看长揖去，归橐谢葡萄。
除夕感赋
作者：吴观礼
朝代：清

征衫乍脱彩衣新，惆怅归迟别太频。五日春盘惭侍奉，一年家计感艰辛。即听爆竹非前度，况饮屠苏少几人。风雪残冬书不达，他乡苦累倚闾亲。
登莲花峰访玉井，非井池也，莲尚未花，戏搴一叶
作者：吴规臣
朝代：清
体裁：七言绝句

绝磴回梯踏翠烟，飞行又向此峰巅。采来一叶人间世，太华峰头玉井莲。
采桑子·见《词综补》
作者：吴规臣
朝代：清

昨宵星月今宵雨，首似春蓬。心似秋虫。毕竟情怀那样同。小楼深闭愁无那，才听疏钟。又听征鸿。莫道吴侬不懊恼。
青玉案·见《词综续编》
作者：吴规臣
朝代：清

烟痕催暮风丝冷。■只有、侬心领。逝水年华真一瞬。春花多笑，秋花多病。都是伤心境。危楼镇日无人影。小立也、抛清茗。浊酒浇来心自警。欢时偏醉，愁时偏醒。何处商量准。
题黄鹤楼壁
作者：吴规臣
朝代：清
体裁：七言绝句

天风吹我羽衣单，江上梅花伴晓寒。他日我来横玉笛，月中只解跨青鸾。
三涡阻风间步湖上观冰山
作者：吴觐
朝代：清

猎猎风逾健，湖滨得壮观。天低鸿影大，霜老荻声乾。突兀排山峻，玲珑映日寒。输他渔户乐，赤马架层湍。
寒山寺
作者：吴觐
朝代：清

瑟瑟吴江正落枫，碧山古寺独携筇。寒空鸟下岩边塔，残照僧归径外松。虚寂高斋无俗韵，风狂弥勒有遗踪。扁舟却趁寒潮去，梦里应闻夜半钟。
赠梅植之联
作者：吴让之
朝代：清
体裁：联

家有贞元石；人弹叔夜琴。
镇江夕阳楼联
作者：吴让之
朝代：清
体裁：联

令一孔毛生无限云；以诸花香而散其处。
书座右
作者：吴让恒
朝代：清

百年曾几时，君子早勤勖。盗蹠以寿终，颜冉独窘促。死生命自天，何用恶与欲。所期德不朽，立志拔尘俗。松柏自常青，丛棘一朝绿。人恶不必扬，我善恐不足。朝闻而夕死，奕世分荣辱。
过桃叶渡
作者：吴让恒
朝代：清

断蔓荒烟气寂寥，渡头人去静兰桡。多情一夜江南雨，犹涨秦淮数尺潮。
乾隆丙戌秋卧疾山园得叔诒咏都中书并忆昨行一首起坐而歌家人叹惋疾为之愈十余年欲答临纸辄废闽中客舍乘兴仿其体和之
作者：吴询
朝代：清

昆仑山头阆风苑，忆昨王母开清宴。桃花结子三千年，与君共作东方倩。世事由来难独擅，人生那得长相见。七载风尘跨蹇驴，有如东飞伯劳西飞燕。衔得天涯尺素书，开缄令我沈疴变。张仪无舌亦欲吟，子龙有胆终须颤。于潜绢，裁为扇。嫁得黔娄失金钏，是时在侧缝针线。卿有三寸箧中刀，我有一尺床头卷。天风吹客海上来，十年又复光如箭。借问行人路几千，途中却过丰城县。客舍中宵总不眠，团团海月当窗见。把君诗卷长吟遍，使我心似余霞散绮澄江练。自骑竹马吐狂言，汝南空有先贤传，腐儒破帽何须恋。呜呼破帽真可嗔，生儿却似又工文。文如不贱仍不贫，骑马便作看花人。
南行途中作
作者：吴询
朝代：清

恰恰黄鹂鸣远村，凄凄客子暗消魂。梨花细雨小寒食，杨柳春风孤店门。不尽长江浮旅梦，无情芳草送王孙。明当匹马摇鞭去，回首天涯是故园。
古剑篇
作者：吴询
朝代：清

海月苍苍照秋水，下有空潭老龙起。蛟人夜半啼海宫，古剑一声飞万里。龙泉太阿不敢夸，干将远遁轻镆铘。空山无人老松下，皎如清水芙蓉花。白虎司秋天气精，伍员庙前秋月生。堂堂正气塞天地，寒光怒起飞涛声。吁嗟剑兮光不灭，白虹为气七星穴。万古英雄一片心，海风吹断天山雪。
对雪有怀
作者：吴询
朝代：清

孤亭收晚翠，大雪满前山。不见襄阳老，相思空往还。琴声随涧远，鹤影共云闲。岂拟袁安卧，无人且闭关。
山中秋夕
作者：吴询
朝代：清

柴门秋色暝，独坐竹林间。白鹤自飞去，暮云时往还。弹琴爱流水，学道喜空山。更采东篱菊，归来且闭关。
早春郊行
作者：吴询
朝代：清

正月二日春气微，东风习习吹我衣。池中冰泮鱼初戏，林下花开莺始飞。谁家庭榭且深坐，如此溪山莫漫归。相看怀抱各自识，休问游人今是非。
望罗浮山有怀海屏
作者：吴询
朝代：清

伊人已云逝，山水忆知音。夙志期远游，依依见我心。我心飞上罗浮岛，绿萝花开覆烟草。鲍靓由来亲隐沦，葛洪于此开怀抱。遥见飞云跨鹤来，手持白玉荷花杯。尔家仙客五百载，驱鸡已上松风台。松风台上飞流霞，松风台下沽酒家。可知月落参横夜，惟有寒梅一树花。
江上晚兴有怀金海住先生
作者：吴询
朝代：清

落日秋江清，潮寒散空碧。江水去悠悠，此夕孤舟客。遥遥湖上山，粼粼沙中石。余霞敛复晴，昏烟淡将夕。天末怀夫君，相思千里隔。秋雁啼凉风，凄凄苇花白。
舟中有怀
作者：吴询
朝代：清

落日泛汀洲，悠悠江水流。我从襄汉下，今夜宿扬州。雁影随乡梦，箫声动客愁。有怀郭有道，何事不同舟。
送友人
作者：吴询
朝代：清

君弹出塞音，我唱《白头吟》。挟瑟高堂上，凄凄劳客心。关山万里暮，风雨五更深。送尔不能别，看余泪满襟。
送客之蜀
作者：吴询
朝代：清

华阳黑水古扬州，此去潜通江汉流。客路猿啼夔子国，花时人上仲宣楼。孤帆影落三巴远，匹马风生五丈秋。莫向君平问消息，渴来应典鹔鹴裘。
登州蓬莱阁
作者：吴诩
朝代：清

山连汉武候神处，阁在田横旧砦东。五岛乱浮云气里，双城浑住水声中。遥滩夕涨生空绿，古庙残阳曳断虹。便欲刺舟从此去，七条弦上响天风。
史梦兰继室田太夫人九十大寿
作者：吴象之
朝代：清
体裁：联

宋典广华禧延仁寿；唐坊和乐制美天下。
再抵东阿
作者：吴象弼
朝代：清

烟中山色水边村，草树苍黄落日昏。白雁丹枫两萧索，骑驴重过小云门。
泰安道中
作者：吴象弼
朝代：清

肤寸瞻何处，苍茫合暮烟。秋声秦爵树，沙路鲁归田。闻说徂徕宅，犹存庆历年。停车正东望，凭吊一流连。
舟行杂诗
作者：吴象弼
朝代：清

风便喜鸣榔，客心殊渺茫。天随波远近，人与水低昂。极浦回鱼觜，寒镫没蟹庄。鞋山相望处，终日对彭郎。
金陵杂诗·其一
作者：吴象弼
朝代：清
体裁：七言律诗

幕府山前岁欲残，一龛镫火照长干。冶城南路台空在，淮水东边月自看。地下嘲人陈后主，席前拍板孔都官。南朝多少伤心事，上得僧楼只倚栏。
金陵杂诗·其一
作者：吴象弼
朝代：清

幕府山前岁欲残，一龛镫火照长干。冶城南路台空在，淮水东边月自看。地下嘲人陈后主，席前拍板孔都宫。南朝多少伤心事，上得僧楼只倚栏。
金陵杂诗·其二
作者：吴象弼
朝代：清

桃叶渡头秋雨时，木兰舟上酒盈卮。镫前红豆尚书句，眼底青山小谢诗。金粉千年艳牛渚，笙歌一片付乌丝。门前有客如龙虎，可是孙郎帐下儿。
临江仙·春闺
作者：吴贞闺
朝代：清

晓窗怯怯罗衣薄。痴打鹦哥豆落。呼鬟欲剪雨中花，为甚泪含来，花人情自各。睡起青丝关不住。织在眉峰一处。非愁非病为谁来，痴倚玉楼前，忘却收针刺。
却聘行为晋陵钱鲁斯作
作者：吴贻咏
朝代：清

妾家家近耶溪曲，蛾眉掩映湖光绿。浣纱不学苎萝人，自托幽贞在空谷。使君夜燕花满堂，粲然遗我云锦裳。感君高谊何能忘，汉阴有女垂明珰。春日潜行汉水傍，头上金钗列凤凰。腰间宝玉声锵锵，名门上絜姬与姜。此女翩跹天且丽，香风落地围珠翠。使君五马东南来，与君携手青陵台。使君桂楫潇湘渡，与君俱入江南路。江南三月花满堤，桃李千蹊复万蹊。啼莺飞入落花去，君问垂杨那得知。
白下遣怀
作者：吴贻咏
朝代：清

飞絮飞花又一年，莫愁湖上草如烟。长亭送客青山近，短鬓伤春白日眠。天际雁鸿迟锦字，闺中儿女卜金钱。秦淮十里盈盈水，错唤枞阳渡口船。
小园杂诗四首·其一
作者：吴贻诚
朝代：清
体裁：七言绝句

春色三分春尚寒，红罗步障隐阑干。东风一夜香如海，起卷珠帘看牡丹。
小园杂诗四首·其三
作者：吴贻诚
朝代：清
体裁：七言绝句

丹障苍茫夕照间，衔杯偶尔倦跻攀。卯君戏斫鬅鬙树，叠作苏家木假山。
小园杂诗四首·其二
作者：吴贻诚
朝代：清
体裁：七言绝句

圆沼波涵四面春，锦麟无数泛青蘋。花翎小鸟何时至，贪啄池鱼不畏人。
小园杂诗四首·其四
作者：吴贻诚
朝代：清
体裁：七言绝句

一泓浅碧漾琉璃，独引新醪洗旧词。百舌枝头连夜雨，可怜虚过踏青时。
检书吟
作者：吴贻诚
朝代：清

日出检群书，幽窗送新翠。中怀偶不平，展卷风花坠。西汉尚文章，东汉尚节义。横议遭焚坑，激扬天所忌。出师前后心，侃侃追谟誓。典午快雄谈，南朝工藻缋。宣公奏疏陈，谏果余真味。诗史少陵翁，讴歌纪时事。韩起八代衰，造语开蒙翳。欧阳复曾王，雄豪美孰继。三苏思涌泉，落墨潮海至。道学尊紫阳，韦编尼父志。文山《正气歌》，一字千秋泪。厥后叶宫商，梨园矜纸贵。鸡林帖括佳，假借先民意。枉费子衿才，何殊优孟戏。劳劳读律家，繁赜久师吏。刀笔发奇葩，他年公辅器。吁嗟鲁一儒，可以封经笥。
秣陵灌花奴
作者：吴贻诚
朝代：清

灌花奴，老且秃，千里来依瀛海曲。巧作河阳烂漫春，羞为白下纪纲仆。学圃当年事已空，朝华夕秀感秋风。主人节钺何时谢，平泉策策鸣孤桐。草茅三径杂荃蕙，传舍间田榛莽封。我本秦淮旧花叟，花残木剩身安容。知君惜花兼感旧，愿守君家花数丛。予闻太息还深省，往事浮云催短景。忆昔书生出塞时，风霜朔漠圭棱凛。艰难磊落世谁知，貂敝砚穿巾笥冷。际遇军中祇白衣，历官清要声名迥。三十年来特达知，开府勋名重行省。种花能回天地春，要使奇温生万井。畿辅家刊堕泪碑，祇今父老犹悲哽。碌碌灌花奴，家藏十获书。愿取橐驼裁树意，甘棠遍植万千株。
重阳迁舍初成小饮有感
作者：吴贻诚
朝代：清

瀛海无山尚有楼，不登高亦快高秋。催租吏少空堂静，种菊人来小院幽。归鸟片云回屋角，落帆残雨下墙头。官间始识持螯乐，半载蹉跎一醉酬。
就道录别
作者：吴资生
朝代：清

西风吹我鬓，寒日照我冠。亲朋各拿舟，送我芦花滩。怜我年半百，得官仍酸寒。官卑禄自薄，苜蓿馀空盘。何时抒壮怀，云际飏飞翰。款言谢亲朋，我心匪求安。虽无民社责，抚时每长叹。方今值灾荒，苍藜半凋残。哀哀满路哭，谁恤骨髓乾。活人惭未能，敢博妻孥欢。淡泊以明志，守我瓢与箪。居职无大小，要归免瘝官。解缆从此辞，浩浩江天宽。
方芸生表兄饭余因拟以园枣赠之
作者：吴赓枚
朝代：清
体裁：古风

我家庭前枣，纂纂枝叶繁。四邻仰碧荫，浓绿迎朝暄。凉秋落嘉实，荐羞偕蘋蘩。同年恣掇取，持献慈颜温。忽忽三十载，趼足归灵幡。白云蕴三径，空有赤心存。时物倏已变，踯躅潜声吞。言念桂林宗，出门寻诸昆。诸昆半零落，与君共酒樽。投以林中果，报我盘中餐。甘苦须共尝，且复培其根。结邻事农圃，邠俗古所敦。
周家口晚眺
作者：吴赞诚
朝代：清
体裁：七言律诗

危樯倒影布层层，樯外星河转玉绳。浪近黄流争作势，岸当黑夜隐生棱。沿桥市散嘶归马，隔水楼高见远灯。西望岷峨仍万里，云天何日许飞腾。
己巳岁除有感
作者：吴赞诚
朝代：清
体裁：五言律诗

粤海弹冠日，回头二十年。官贫聊免俗，谋拙只由天。幸脱兵戈厄，难抛骨肉缘。今宵霜意重，添上鬓丝边。
海滨感秋
作者：吴赞诚
朝代：清
体裁：七言律诗

西风萧飒鬓毛侵，久为尘劳费苦吟。云雁暗沉千里信，露蛩哀诉九秋心。芙蓉摇落伤离绪，芦荻荒寒起暮阴。安得成连携手去，海山一曲响牙琴。
澧县州署大堂联
作者：吴起凤
朝代：清
体裁：联

行使之，止或尼之，三千里外倦游人，赢得白发归来，青山无恙；吾老矣，逝将去矣，六十余年惭学道，孤负渠阳旧治，佩浦歌声。
眺黄鹤楼故址
作者：吴趼人
朝代：清
体裁：七言律诗

仙人黄鹤好楼台，几辈登临眼界开。一水便违凭吊愿，半天曾许卧游来。苍茫烟雨迷陈迹，多少山河共劫灰。名胜不留天地老，只今回首有余哀。
岁暮
作者：吴达
朝代：清

寒檐萧瑟意徘徊，客至敲门午未开。身为心悬时倚杖，酒因肺病久停杯。田归鱼鳖将何恃，书断鳞鸿竟不来。残腊又随寒梦去，莫教风角逐人催。
冬日陈西山过舍
作者：吴进
朝代：清

冒冷叩荆扉，急起相迎迓。虚室坐增寒，地炉爇檿柘。冰蔬坚在上，冻酒缓滴榨。贫家治具难，久始出厨下。欢相道本真，意惬忘归驾。门外白皑皑，野雪盖茅舍。
大伊山北古寺
作者：吴进
朝代：清

秋山树影寒，石涧水流碧。孤游自无闷，缓步欣所获。古寺阒无人，青苔上几席。
寄程鱼门太史
作者：吴进
朝代：清

茅茨隐菰蒲，数家连湖滨。无事柳阴下，水清看游鳞。身闲日益懒，往来稀交亲。牖下老沈没，芜词向君闻。卓荦操冰鉴，赏音不论人。道在自能合，相通有鬼神。邂逅值衰暮，怀慰多欢欣。
将之金陵留别罗萃堂
作者：吴进
朝代：清

己卯去白下，同行凡五人。迄今十八载，我与君独存。君衰我差健，尚觉能步奔。赴省送儿试，不独为儿勤。一道秦淮水，数峰钟阜云。云水娱人意，时时萦梦魂。与君暂言别，好自安朝昏。兰衰菊初秀，棹归当兹辰。
早过东郊
作者：吴进
朝代：清

海气连云赤，东林发曙光。地余夜市火，人带晓行霜。古岸遗残荻，寒塘渡野航。前村茅店早，新酒坐闻香。
永济寺
作者：吴进
朝代：清

细草寒烟散碧湾，疏花修竹满禅关。清钟远落三江水，古殿高环四面山。竟日心斋僧入定，连宵风阻客愁颜。白门孤棹经过久，萝阁层层一再攀。
渔湾
作者：吴进
朝代：清

蝉语断人声，山深秋树老。门径曲以幽，林园依石岛。涧水灌田禾，云崖长药草。天清海氛消，层层见岭表。
渡后望石棚山
作者：吴进
朝代：清

花光照海烂无边，点缀幽岩忆昔贤。雨后青山环北郭，云中红树入高天。穷年石室虚无主，引领仙人去不还。渡口晓寒当日出，潮回烟岛望相连。
湖干
作者：吴进
朝代：清

晨出春城北，步屟经沙湾。水气夜来定，到晓清逾寒。湖柳随新影，浮动波流间。露重远霭碧，烟开初日丹。抚景不忍去，伫看情为欢。
登雨花台高处亭子
作者：吴进
朝代：清

高上石子冈，雨霁草犹湿。孤亭在山巅，半为樵牧集。有风云不留，无人鸟自入。人烟纷目前，远山近城堞。风气此独殊，秋深未黄叶。
示准儿
作者：吴进
朝代：清

门衰丁复稀，大母八十迈。得汝如珍宝，顾望何时大。屋破夜滴雨，母抱坐撑盖。当此儿忽啼，大母闻心碎。隔牖数惊问，疑生意虑外。来朝抱汝嬉，筋衰不顾惫，母继大母亡，数载两见背。言念旧时恩，应难为五内。
薄暮再步湖上
作者：吴进
朝代：清

老最耽幽趣，湖干夕再寻。云烟蒸草气，水月淡人心。事过旋成昔，情生复有今。更阑游舫散，清静在园林。
过陆竹民先生故居感作
作者：吴进
朝代：清

东头书屋梅子黄，白日无人微雨凉。门外柳絮落如雪，浮萍数点生池塘。先生下世三十载，诗卷伴取青山长。一生日月醉乡尽，至今空屋遗糟床。吾家山翁君好友，风雨吟诗同一堂。百事水乳各相近，饮量独让先生强。有时花间醉欲倒，山翁笑向亲扶将。云烟过眼时事远，余韵缅想徒徬徨。西窗数茎竹枝老，月上疏影浮昏黄。
过高座寺
作者：吴进
朝代：清

石子冈边路，崎岖绕碧湾。树高秋寺静，僧老雨窗闲。身世都如梦，齐梁只剩山。云烟霭苍翠，积久是禅关。
野月
作者：吴进
朝代：清

芒芒野月高，径僻草蒙密。寺古夜无人，荆扉掩禅室。小犬宿烟萝，僧归摇尾出。
野步
作者：吴进
朝代：清

孤怀何处遣，携屐造幽遐。细雨寒塘草，春风野店花。此间人卖酒，前路水浮槎。随意行还歇，林皋日色斜。
问戴葭湖病
作者：吴进
朝代：清

诗人老坎坷，鳏独兼穷饿。入门无人声，秋风百虫和。敝帷一片席，白发病仰卧。鼎设药谁煮，呼邻舌欲破。命衰所事违，亦觉太摧挫。花径苔草荒，砚席尘土涴。身后事难知，此际忧已大。
饭罢
作者：吴进
朝代：清

饭罢欲出门，撰杖整韦布。家人问所之，笑而不知处。或寻野寺僧，或问清溪渡。意中无前期，随在得幽趣。情欣得复留，缓缓作归步。
念奴娇·瓜步渡江望金焦
作者：吴逢原
朝代：清

岁云暮矣，叹吾生长是征途碌碌。一片风沙迷望眼，到此山青水绿。竞上扁舟，直呼渔父。共挂轻帆幅。东南风利，船头吹动豪竹。最是鼓柁江流，对茫茫巨浪，愁深忧续。此去新亭三百里，谁任神州沈陆。左揖焦光，右招郭璞，恰似东西屋。中流闻笛，山头群马新牧。
七夕酷暑次日立秋大雨
作者：吴逢圣
朝代：清
体裁：古风

洞光无力消炎威，摆磨出火飙轮飞，生绡身著金甲衣。天上长虹片云锁，双星眼枯无泪堕，席地深宵盘礡裸。报秋一叶飘井桐，霹雳破山倾崩洪，快哉肘腋生清风。
涡阳晚渡
作者：吴道伟
朝代：清
体裁：七言律诗

重城迢递隔斜阳，渺渺河流横野航。慕浪千层喷曲渚，落霞一片逐飞樯。微茫沙路行人远，欸乃中流击楫忙。却羡渔舟闲卧稳，烟林夹岸已霏霜。
漆园春雨
作者：吴道伟
朝代：清
体裁：七言律诗

逍遥何处问仙踪，闻道山城雨意浓。双蝶白云常栩栩，千秋春霭漫重重。澍沾芳草天同碧，雾暗桃花径自封。几度杖藜寻胜迹，徘徊独听夕阳钟。
晚望
作者：吴道新
朝代：清
体裁：七言绝句

萧萧野岸荻芦秋，不见戈船水上浮。惟有清溪千尺塔，隔江犹似望烽楼。
偶成
作者：吴道配
朝代：清
体裁：五言律诗

学以文章误，愁缘酒病成。冰霜晨砚白，灯火夜窗明。少贱真吾事，孤高岂世情。深心终自许，期不负生平。
挽张百熙联
作者：吴道镕
朝代：清
体裁：联

学界众流宗，泰斗声名海内外；长沙一星陨，岳云黯黮天苍茫。
泊京口
作者：吴遵锳
朝代：清

铁瓮城边万井开，寒潮日夜此萦回。眼看北固还襟带，事忆南朝尽草莱。千里破帆京口驿，一江清磬妙高台。榜人催起残更梦，飒飒长风动地来。
襄阳怀古
作者：吴遵锳
朝代：清

山川终古自留贻，杖策登临路或迷。千载几人还堕泪，当年多事漫沉碑。虚传池馆经游屐，无复儿童倒接䍦。凭吊只余霜柏在，旧时风干未离披。
题萧尺木先生画卷
作者：吴邦治
朝代：清

余胡乐乎居廛肆，双眼昏昏不识字。醉魂吟魄望林泉，好山不到扬州地。尺木先生古逸人，闭门为写山水真。万斛涟漪涤埃垢，笔端不受纤毫尘。廿尺鲛绡一千里，澹翠岩峦澈秋水。埤堄楼台霄汉中，红叶青松道途里。行者鹿鹿静者闲，冥鸿隐豹在其间。窗堆万卷手持笔，一生著作藏名山。名山之藏乃幽绝，不应龙求不石齧。先生貌物兼貌心，一束丹青若冰雪。可惜东南此山川，眼中下士心拘牵。婚嫁毕来头白矣，何时一鼓沧浪舷。
秋兰
作者：吴邦渊
朝代：清

蔓草荒烟里，□兰汎素秋。孤芳甘寂寞，凉梦足清幽。未许当门□，应教入室求。知心同臭味，岂为岁寒忧。
挽张之洞联
作者：吴郁生
朝代：清
体裁：联

国赖纪纲存，密勿尚期公补救；人悲耆旧少，艰危谁与世扶持。
挽张百熙联
作者：吴郁生
朝代：清
体裁：联

爱才若命，忧国如家，公今一瞑千秋，顾斯世谁为担荷；帝室褒荣，儒林悲仰，异日万方同轨，愿后贤继此勋名。
香山寺
作者：吴重
朝代：清
体裁：五言律诗

独步招提境，山窝弄白云。鹿麋当砌卧，钟磬隔花闻。厨水通飞瀑，春蔬撷野芹。遥看峰顶室，晻霭暮香焚。
挽费念慈联
作者：吴重熹
朝代：清
体裁：联

八法续吴兴，莲花庄即桃花坞；一笺传茂苑，葭露诗成薤露歌。
赋得晓禽催读
作者：吴銮
朝代：清

鸦声林际动，鸡唱枕边闻。风送时禽语，睛开秘阁文。潜心应领会，触耳倍精勤。睍睆情偏切，咿唔意更殷。提壶空唤醉，布谷但催耕。未若频呫哔，由兹熟典坟。飞鸣宾晓日，效敩惜斜曛。毛羽文章焕，赓歌叶缦云。
久不得曾庭闻消息怅然有怀
作者：吴錂
朝代：清

路向西南尽，江连汉沔深。旌旗秦栈晓，橘柚楚祠阴。落日孤村戍，秋风万里砧。黑貂应已敝，谁识曳裾心。
挽曾国荃联
作者：吴鑫澜
朝代：清
体裁：联

两载切追陪，方期再侍纶巾度；九重深倚任，那堪遽杳带裘风。
山居即事
作者：吴铭
朝代：清

我羡山居万虑宽，满腔心事总皆安。朋来有兴同攀岭，花发多情独倚阑。漏尽五更闻鹊噪，村深四月尚春寒。檐前列翠峰千尺，乔木萧森竹几竿。
寿业师王一如先生七十，即次先生自寿诗韵
作者：吴铭育
朝代：清

发轫成弘不计春，渊源家学教如神。铸人每忆丹成速，杖国仍绵雨化新。共指斗山型后学，合乎仙佛證前身。幸叨世好兼邻好，忭颂欣将楮墨伸。
东花园感旧
作者：吴铭道
朝代：清

菜圃初生野菜花，东家门径误西家。栖残老树啼鸦苦，知是新鸦是旧鸦。
关索岭
作者：吴铭道
朝代：清

关岭插云星躔微，嵖岈斗绝排天扉。鹧鸪含愁蛇倒退，猿猴失势鸦难飞。千盘万叠寒烟雾，毛寒骨悚临危鞿。罗鬼花苗铁胫挺，披蓑顶笠如突豨。山腰大竹立万戟，飞泉殿础寒侵衣。云昔武乡辟荒服，纶巾羽扇穷钩乱。是时将种了英发，阔刀大马从指挥。擒纵功成百蛮泣，稽颡罗拜宾天威。至今岭上勤伏腊，猺舞盘姗鹿豕肥。铜鼓隆隆震哀壑，香烟郁若含浽澄。往事如尘风树吼，荒哉谁与论是非。巉岩祠宇表天末，西南万里罔敢违。虽无其人亦不朽，用慑殊种防突围。雄爽奕奕懔若睹，乃公是子古所希。壁垒巍峨山鬼啸，天阴日黯瞻灵旂。
净慈寺
作者：吴铭道
朝代：清

寺门见南山，入寺复了了。爱此尘外栖，可息尘中扰。烟云护钟磬，何以答窈窕。幽谷泉味殊，接筒香积绕。落叶不到地，风吹过林杪。前峰卧夕阳，西望若初晓。兹境故清绝，人犹存见少。苍岩竦高处，倚槛放远眺。湖光近拍檐，霜冷尚瀰渺。低徊不能去，吾将逃物表。
刘景升墓
作者：吴铭道
朝代：清

东朝党锢竟流离，俊及名高亦可思。莫向呼鹰台上望，人间何限景升儿。
四月十五夜见点苍山云绵互如练与月色相丽数十里不断光景奇绝
作者：吴铭道
朝代：清

好山既殊绝，复此山月升。月高已到地，举头见崚嶒。白云展素练，如雪还如缯。其气欲碍月，究竟力不胜。谓山得静体，清竫无摧崩。谓云了无物，生灭时相仍。可灭自不灭，静者动所凭。相忘更相待，璧月悬宵镫。夜定万窍寂，所见得未曾。欲发广长舌，妙理吾何能。
大慈寺饭
作者：吴铭道
朝代：清

潜流略彴塞枯查，一径寒空远更斜。树底泉声松子路，烟中人语梵王家。因过竹院思留偈，未到钟时呼煮茶。细雨霏微山下去，万针衣罥刺桐花。
天桥
作者：吴铭道
朝代：清

天工如巧匠，洞山斫山骨。要使海可穿，漏此月中窟。势若猿臂伸，矫甚龙角突。安知鸿濛前，一一斧斤伐。山灵偶出音，引流透一发。下视谁当扪，震掉郁咆勃。
太湖舟中望洞庭诸山
作者：吴铭道
朝代：清

今朝震泽行，动荡玻璃色。四万八千顷，浮天杳无极。东西洞庭山，缥窈如泼墨。与我相周旋，招之不可即。冉里那复返，毛公久灭迹。可怜水犀甲，石蕝化深碧。更闻此山中，幽人无岁历。老死不出山，何由识兵革。回头笑句践，藉手妇人力。一朝良弓藏，解使大夫惑。去去不足道，此水可亡国。
寄兄弟
作者：吴铭道
朝代：清

督亢陂前秋复春，埋荒落日悯劳薪。州存十六兴亡迹，路绝三千南北津。急难弟兄镫火共，伤神妻子涕痕新。触怀夜雨归何自，莫浣京华一窖尘。故山老圃近如何，行菜分瓜梦屡过。乌桕攒红云脚补，稻孙抽绿水痕拖。趋庭遥慰承欢好，作客难禁写恨多。无复市中屠狗辈，容谁筑倚渐离歌。
寄兄弟·其一
作者：吴铭道
朝代：清

督亢陂前秋复春，埋荒落日悯劳薪。州存十六兴亡迹，路绝三千南北津。急难弟兄镫火共，伤神妻子涕痕新。触怀夜雨归何自，莫浣京华一窖尘。
寄兄弟·其二
作者：吴铭道
朝代：清

故山老圃近如何，行菜分瓜梦屡过。乌桕攒红云脚补，稻孙抽绿水痕拖。趋庭遥慰承欢好，作客难禁写恨多。无复市中屠狗辈，容谁筑倚渐离歌。
洱海
作者：吴铭道
朝代：清

罢父之山洱水源，首尾峡束中渊浑。刬地横开大理国，挟风酿雪天阴昏。波光渺渺破古镜，寒涛日齧苍山根。特留隙地辟城郭，一览已尽百里宽。四洲三岛在何所，稍见数点青鸦翻。长路漫漫绕海角，孤烟一抹销人魂。朝看帆来暮帆去，风如潮信无移痕。五湖欲往计未果，思与水仙相对论。
渡兰津
作者：吴铭道
朝代：清

博南开道行人悲，怒流崩激骄冯夷。两崖万仞掩天扇，中流一线穿坤维。铁螂天浮作飞渡，飘飘悬槛摇风威。青猿接臂掷岩石，孔雀将雏饮江湄。黄茅瘴压纤雾冷，玉条烟合苍林迷。丞相祠堂峙绝壁，风涛磨荡相蔽亏。蛮王敛手受约束，官其渠帅羁縻之。铜柱遥连孟优墓，金齿未塌吕凯碑。兹桥奇隘世未有，挟而超者人其谁。天为边陲作门户，留此罅处神所司。缥缈空腾数百步，目眩那敢低头窥。发源西极昆仑足，破山直注南海涯。澜沧万古急于箭，华阳黑水联三危。
游安宁温泉
作者：吴铭道
朝代：清

野性颇爱山，逢山便欲住。那知此山中，幽胜复无数。桃花艳春津，鳞鳞踏前路。沈绿注芳池，悠扬滋暖露。本非无垢人，幸可洗尘雾。石壁奔云泉，聆风俨韶濩。亭花映人肉，狂吟欲仙去。灵窍覆千钟，贪看忘故步。秾纤半帘日，流光不肯驻。世俗未能遗，沈吟返三顾。
游岘山
作者：吴铭道
朝代：清

前年渡汉水，已堕岘山泪。今年登峿台，独倚洼樽醉。复此吴兴游，忽动楚泽思。自从有此山，游饮谁不至。遐哉贤达流，望古仅一二。抱此山水衷，慷慨发长喟。嗜好既殊俗，悲伤匪无意。遥遥千载人，唾地到吾辈。岭云颇欲雪，野梅疏更细。渌水碧摇天，磐陀小可憩。当为十日谋，有酒身无事。
潘稼堂先生见留草堂
作者：吴铭道
朝代：清

耆旧已辽落，床前拜德公。人余柱下史，身是鲁灵宫。杞宋文何在，齐梁运易终。吾犹及型典，信见剖鸿濛。蜡屐无论两，杖头宁计钱。游经岳有五，笔断载逾千。细数东林事，潜伤南渡年。寻常言笑处，忍泪不教传。二十八年别，公高在急流。吾翁占损益，晚岁倦遨游。复此故人子，来同今雨秋。松风溪上宅，话旧且淹留。
潘稼堂先生见留草堂·其一
作者：吴铭道
朝代：清

耆旧已辽落，床前拜德公。人余柱下史，身是鲁灵宫。杞宋文何在，齐梁运易终。吾犹及型典，信见剖鸿濛。
潘稼堂先生见留草堂·其三
作者：吴铭道
朝代：清

二十八年别，公高在急流。吾翁占损益，晚岁倦遨游。复此故人子，来同今雨秋。松风溪上宅，话旧且淹留。
潘稼堂先生见留草堂·其二
作者：吴铭道
朝代：清

蜡屐无论两，杖头宁计钱。游经岳有五，笔断载逾千。细数东林事，潜伤南渡年。寻常言笑处，忍泪不教传。
点苍山
作者：吴铭道
朝代：清

点苍苍峰十九点，截破青天透天表。雄踞称尊九州外，眼底犹窥西海小。空中仙人作玉戏，水官骑龙银色皎。岂无云篆守蛟螭，望绝琼楼架缥缈。意态谲诡无一同，万幅丹青写奇巧。上有天河向下垂，常见云中腾怒爪。脚插叶榆数百里，鳞甲如生夸珥抱。点苍之神梦谓我，子来看山何草草。兹山几阅世变更，独据西南辖蛮獠。汉家中郎漫持檄，破碎滇云窃文藻。遂令名字露中朝，金马碧鸡来祀祷。蜀中丞相亦多事，要市天威奋天讨。南人自此不用战，荒彝那复知天宝。鲜于李宓妄用兵，二十万人如电扫。尚说丰碑纪郑回，岂有残诗寻贾岛。从兹僰道生荆棘，玉斧画疆别城堡。蒙段居然递自尊，六诏烟霾难记考。往往人来吊踪迹，山自青苍人易老。只余古雪照天边，冷魄何堪争窈窕。谁从五岳问真形，坐使遐荒狎猿鸟。我方呓语笑山灵，世事无端分白皂。中原战场百千万，蓬蒿满地迷昏晓。磈礌人间浇不尽，云梦胸中吞未了。何如醉卧醒酒后，懵腾不用滋纷扰。